# Technológiák

KDE protokoll (IO Slave)

A &kde; protokollok lehetővé teszik az alkalmazások számára, hogy ugyanolyan könnyen érhessék el a távoli erőforrásokat, mint a helyieket (hálózati transzparencia). A távoli erőforrások (általában fájlok) lehetnek például SMB megosztásokban is.

SMB &kde;
KIO

A &kde; adatátvitel-kezelő alrendszere, ez kezeli többek között a KDE protokollokat is.

IO Slave &kde;
KParts

A KParts a &kde; objektumbeágyazási technológiája. Lehetővé teszi, hogy egy &kde; alkalmazás egyik másik részeként működjön. A &konqueror; által használt szövegnézegető is egy KPart objektum.

&konqueror;
KSyCoCa

A KSyCoCa (&kde; Sytem Configuration Cache) egy speciális gyorstár, lehetővé teszi például a menübejegyzések gyors elérését.

KBuildsycoca

## XFree86

Élsimítás (antialiasing)

Az élsimítás egy grafikai eljárás, mely lehetővé teszi például szövegmegjelenítésnél a betűk érdességének megszüntetését. A &Qt; 2.3.0 (vagy újabb) és az XFree86 4.x (vagy újabb) esetén a &kde; automatikusan használja.

&kde; Qt
X-kiszolgáló

Az X-kiszolgáló (vagy egyszerűen csak X) az a grafikus alrendszer, amelyre a &kde; és a hozzá hasonló grafikus környezetek épülnek. Elvégzi az egér és a billentyűzet kezelését (a helyi és a távoli gépen is), végrehajtja a grafikus alapelemek (például a téglalapok) megjelenítését.

&kde; GUI

## Alkalmazások

KBuildsycoca

A KBuildsycoca egy karakteres módú segédprogram, újragenerálható vele a KSycoca nevű belső gyorstár. Például akkor jöhet jól, ha a Vezérlőközpont néhány modulja hiányzik.

KSycoca &kcontrol;
&kcontrol;

A &kde; Vezérlőközpont program (és az azt kifejlesztő projekt) eredeti neve. Az itt található beállítómodulok segítségével lehet a &kde; környezet paramétereit a legkényelmesebben megváltoztatni.

&kde;
&kicker;

A &kde; panel (és annak kifejlesztését végző alprojekt) neve.

&kde; Panel
&konqueror;

A &konqueror; a &kde; egyik legfontosabb programja, fájlkezelőként, webböngészőként, képmegjelenítőként használható (többek között). Ha teljes képet szeretne kapni a program lehetőségeiről, látogasson el ide: www.konqueror.org.

&kde;
&ksirc;

A &ksirc; a &kde; alapértelmezett IRC-kliense, része a &kde; alaprendszernek. Segítségével csatlakozni lehet az IRC csevegőhálózatokhoz.

IRC

## A grafikus felülettel kapcsolatos kifejezések

Húzd és ejtsd

Lehetővé teszi az alapvető fájlműveletek (például fájlmásolások) elvégzését kizárólag az egér segítségével. Ehhez egy &konqueror; ablakban meg kell fogni a kívánt objektumot, a bal egérgomb lenyomva tartása közben át kell mozgatni egy másik ablakba, végül fel kell engedni a gombot (elejteni a fájlt).

&konqueror;
GUI

Az angol Graphical User Interface kifejezés (grafikus felhasználói felület) rövidítése. Minden grafikus környezet, így a &kde; is GUI. A GUI legfontosabb feladata az adatbevitel és az ablakkezelés támogatása.

&kde;
&kde;

Az angol K Desktop Environment kifejezés rövidítése. A &kde; az egyik legnépszerűbb GUI a Unix-alapú operációs rendszerekben. Részletes leírást találhat róla itt: www.kde.org.

GUI
GNOME

Teljes nevén GNU Object Model Environment, egy a &kde;-hez hasonló, Unix-alapú grafikus felhasználói felület.

GUI
Panel

A &kde; kezelőfelület legfontosabb elemét (eredeti nevén: &kicker;) hívják így. Általában egy keskeny sávot foglal el a képernyő alján.

&kde; &kicker;
ripping

Azt a folyamatot hívják így, amikor egy CD-ROM hanganyagát egy másik háttértárra, általában egy merevlemezre másolják.

## &kde;-alapú fejlesztés

&Qt;

A &kde; kezelőfelülete (GUI-ja) a &Qt; programkönyvtárra épül (ez biztosítja azokat a grafikus alapelemeket, az ún. widgeteket, amelyekből a felület összeáll). A &Qt;-ről részletes leírás található itt: www.trolltech.com.

&kde; GUI Widget
i18n

Az angol internationalization (nemzetköziesítés) kifejezés rövidítése. A &kde; sok nyelvet támogat, a különféle i18n technológiák segítségével könnyen lefordíthatók a grafikus felületen megjelenő programszövegek és üzenetek ill. a dokumentáció. Az &kde; i18n része külön honlappal rendelkezik: i18n.kde.org.

&kde; GUI
l10n

Az angol localization (lokalizáció) kifejezés rövidítése. Azt a folyamatot nevezik így, amikor egy programot átültetnek egy más nyelvi környezetbe. Beletartozik a pénz- és dátumformátumok megfelelő kezelése stb.

i18n
Widget

A &kde; felületet alkotó gördítősávok, nyomógombok, szövegbeviteli mezők és más elemek összefoglaló neve.

&kde; GUI
CVS

Az angol Concurrent Version System kifejezés rövidítése. A CVS egy nagyon hatékony módszer fájlraktárak létrehozására és karbantartására, lehetővé téve, hogy sokan dolgozzanak ugyanazon a projekten. Ha a &kde; legfrissebb fejlesztői változatát szeretné letölteni a bárki számára olvasásra hozzáférhető &kde; CVS-ből, olvassa el ezt: http://www.kde.org/anoncvs.html. A CVS-ről részletes leírás található itt: www.cvshome.org.

## Egyéb

RFC

Az angol Request For Comment kifejezés rövidítése. Egy olyan publikációsorozatot takar, melyben megtalálhatók az interneten használt szabványok részletes leírásai. Az RFC-k jogilag nem helyettesítik a szabványokat, de az alkalmazásfejlesztők döntő többsége ezekhez igazodik.

## Különféle protokollok

SMB

Az angol Server Message Block kifejezés rövidítése. Elterjedt protokoll (elsősorban MS-Windows© hálózatokban) erőforrások megosztására a hálózaton.

KDE protokoll (IO Slave)
IRC

Az angol Internet Relay Chat kifejezés rövidítése. Egy hálózati protokoll, leírása az RFC 1459-ben található. Valós idejű szöveges üzenetcserére (csevegésre) használják.

RFC
host

Lehet például egy név az `/etc/hosts` fájlból (`SZGEP001`), egy internetes név (`www.kde.org`) vagy egy IP-cím (`192.168.0.10`).