# nntp

Az nntp KDE protokoll az NNTP-kiszolgálók közvetlen elérésére alkalmas.

Csak olyan kiszolgálókkal működik, amelyek megfelelően kezelni tudják a `GROUP` parancsot. Problémák léphetnek fel például az internetszolgáltatók által gyakran használt INN nevű hírkiszolgáló néhány verziójával. Viszont működik például a leafnode-dal, amelyet általában a cikkek helyi gyorstárba (egy merevlemezre vagy a helyi hálózatra) töltésére szoktak használni.

Az nntp KDE protokoll szintaktikája a következő: `nntp://kiszolgáló/csoportnév`. Ilyen formátumú szöveget kell beírni a &konqueror; címsorába.

Ha adott meg csoportnevet, és a csoport létezik a kiszolgálón, akkor a &konqueror;ban ikonként megjelennek a csoporthoz tartozó üzenetek.

Ha rákattint egy üzenetre, akkor annak tartalma a fejléccel együtt, egyszerű szövegként jelenik meg. Ez akkor lehet hasznos, ha ellenőrizni szeretné, hogy a kliens és a kiszolgáló között zavartalan-e a kapcsolat, például, hogy az új leafnode kiszolgáló jól működik-e.

Ha csak a kiszolgáló nevét adta meg (a csoport nevét nem), akkor a program megjeleníti a csoportok listáját.

Ez a művelet nagyon sokáig eltarthat és jelentős hálózati forgalmat generálhat. Vannak olyan usenet kiszolgálók, amelyeken több mint 60 000 csoport található, egy ilyennek a teljes listázása rövid időre szinte lebéníthatja a grafikus felületet.