# &kfloppy; kézikönyv

## Bevezetés

A &kfloppy; segédprogram segítségével könnyen, grafikus felületen keresztül lehet 3,5" és 5,25" floppy lemezeket formázni.

Ellenőrizze, hogy a lemez ne legyen csatlakoztatva (mountolva). A &kfloppy; nem tudja megformázni a lemezt, ha az egység már csatlakoztatva van.

## A KFloppy kezelése

A &kfloppy; elindítása után megjelenő ablakban lehet módosítani a formázási beállításokat és a formázást is itt lehet elindítani és leállítani. A beállítások és kezelőgombok részletes leírása megtalálható lejjebb.

Ellenőrizze, hogy a lemez ne legyen csatlakoztatva (mountolva). A &kfloppy; nem tudja megformázni a lemezt, ha az egység már csatlakoztatva van.

### Formázási beállítások

A beállítások három kombinált listában találhatók a program főablakának bal felső részén.

#### Floppymeghajtó

A legfelső, Floppy meghajtó feliratú listában négy választási lehetőség található:

A: 3,5

- Ennek kiválasztása esetén a program a 3,5 hüvelykes lemezek formátumának megfelelően fog formázni. Az A: címke az MS-DOS/Windows jelölést követi, Linux alatt az `fd0` eszköznek felel meg. A 3.5 a lemez méretét jelöli hüvelykben.

A: 5.25

- Ennek választása esetén a program az 5,25 hüvelykes lemezek formátumának megfelelően fog formázni. Az A: címke az MS-DOS/Windows jelölést követi, Linux alatt az `fd0` eszköznek felel meg. Az 5.25 a lemez méretét jelöli hüvelykben. Ezt a típust új gépekben már ritkán használják, inkább csak régi gépekben lehet vele találkozni.

B: 3,5

- Ennek kiválasztása esetén a program a 3,5 hüvelykes lemezek formátumának megfelelően fog formázni. Az B: címke az MS-DOS/Windows jelölést követi, Linux alatt az `fd1` eszköznek felel meg. A 3.5 a lemez méretét jelöli hüvelykben.

B: 5.25

- Ennek választása esetén a program az 5,25 hüvelykes lemezek formátumának megfelelően fog formázni. Az B: címke az MS-DOS/Windows jelölést követi, Linux alatt az `fd1` eszköznek felel meg. Az 5.25 a lemez méretét jelöli hüvelykben. Ezt a típust új gépekben már ritkán használják, inkább csak régi gépekben lehet vele találkozni.

#### Sűrűség

A Sűrűség feliratú kombinált listában két lehetőség közül lehet választani:

HD

- HD, azaz nagy sűrűségű. Ez a formátum a legelterjedtebb, általában érdemes ezt választani.

DD

- DD, azaz dupla sűrűségű. Ezt a formátumot a régi lemezmeghajtók kedvéért (amelyek még nem ismerték a HD formátumot) támogatja a program. A HD-s formátumú lemezeknél is használható, de akkor a rendelkezésre álló szabad hely a felére fog csökkenni. Az alábbi listában megtalálja az összes lehetséges méret- és sűrűségkombinációt a megfelelő adatokkal:

  - 3.5" DD: két oldalas, 80 sáv, 9 szektor/sáv - 720 KB

  - 3.5" HD: két oldalas, 80 sáv, 18 szektor/sáv - 1440 KB

  - 5.25" DD: két oldalas, 40 sáv, 9 szektor/sáv - 360 KB

  - 5.25" HD: két oldalas, 80 sáv, 15 szektor/sáv - 1200 KB

A Macintosh floppymeghajtókban használt 800 KB-os formátumot nem támogatja a program, mert a PC-kben használt meghajtók nem képesek ilyen formátumú lemez elkészítésére.

#### Fájlrendszerek

A harmadik, Fájlrendszer feliratú kombinált listában a következő két lehetőség közül lehet választani:

Dos

- Ennek választása esetén a program MS-DOS/Windows (FAT) fájlrendszert fog létrehozni a lemezen. Ezt az opciót kell választania, ha adatokat szeretne mozgatni egy Unix rendszer és egy MS-DOS-t vagy Windows-t futtató gép között, mert az utóbbiak nem tudnak más fájlrendszert kezelni.

ext2fs

- Ennek választása esetén a program ext2fs fájlrendszert fog létrehozni a lemezen, mely a Linux rendszerek alapvető fájlrendszere. Válassza ezt az opciót, ha Linux rendszerű gépekben szeretné használni a lemezt.

### Formázási beállítások

A főablak bal oldalán látható keretben összesen 5 formázási beállítás található. A felső kettő egy párt alkot (választógomb).

A választógomb olyan beállításoknál található, ahol pontosan egy lehetőséget kell kiválasztani - hasonlóan a rádióknál használt csatornaválasztó gombhoz.

A legalsó két elem a lemezcímke megadására szolgál. A vezérlőelemek részletes magyarázata alább következik:

#### Formázási módszer

A &kfloppy; kétféle módon tud megformázni egy lemezt:

Gyors törlés

- Ennek választásakor a formázás csak a fájlrendszer elkészítéséből áll. A lemezen található adatok törlődnek. Ha a lemez formátumának sűrűsége eltér a kiválasztott sűrűségtől, akkor a lemez sávjait és szektorait újraallokálja a program a fájlrendszer felírása előtt.

Teljes formázás

- Teljes formázás esetén a program újraallokálja a sávokat és a szektorokat, felírja a választott fájlrendszert a lemezre, ellenőrzi a formázást, megjelölve a hibás szektorokat.

#### Ellenőrzéssel

Az Ellenőrzéssel opció kiválasztása esetén a program a formázási folyamat alatt mindig leellenőrzi a megformázott szektorokat, hogy ne kerülhessen hibás adatblokk a lemezre.

#### Lemezcímke

A legalsó két opció a lemezcímke létrehozására (vagy egy létező módosítására) használható. Ha a Lemezcímke opciót bejelöli, a választógomb alatt található szövegmezőbe be lehet gépelni a címke szövegét. A következő formázástól kezdve a címke rá fog kerülni minden lemezre, amíg meg nem változtatja a beállítást.

### A nyomógombok

A főablak jobb oldalán, egymás alatt összesen négy nyomógomb található. Lentről felfelé haladva:

Formázás

- Ezt a gombot megnyomva kezdődik el a formázás. Ha a kívánságának megfelelően beállította az összes opciót, akkor erre a gombra kattintva kezdheti el a formázást. Ha a lemezt behelyezte a meghajtóba és az összes paraméter értéke megfelelő, akkor megváltozik az ablak tartalma. A gomb felirata megváltozik, Formázás helyett Félbeszakítás lesz, jelezve, hogy a gombra kattintva szakítható meg a formázási folyamat. Ezen kívül az ablak alsó szélénél látható két mező tartalma is megváltozik az alábbiak szerint.

  A felső, szöveges mező a formázási folyamat állapotáról nyújt információkat. A megjelenő szöveg alapján el lehet dönteni, hogy a formázás a folyamat melyik szakaszában van éppen. Amikor a program elkezdi az ellenőrzést, akkor annak eredménye is megjelenik itt.

  Az alsó mező az előrehaladás kijelzője. Grafikus formában és százalékosan is megjelenik, hogy a formázás mekkora része fejeződött be eddig. A formázás elkezdése előtt a mező üres, csak a 0% érték látszik középen. Ahogy a program egymás után végez a szektorok formázásával, a pillanatnyi állapotot jelezve a téglalap fokozatosan feltöltődik balról jobbra. Ezzel egyidőben a középen látható százalékérték a befejezettség állapotát mutatja numerikusan.

  Ellenőrizze, hogy a lemez ne legyen csatlakoztatva (mountolva). A &kfloppy; nem tudja megformázni a lemezt, ha az egység már csatlakoztatva van.

Segítség

- Ez elindítja a KDE Segítség rendszerét, megnyitva ennek a dokumentumnak az első oldalát.

Névjegy

- Megjeleníti a program verziószámát és a szerző nevét.

Kilépés

- Erre a gombra kattintva lehet kilépni a programból.

## Parancssori opciók

Ugyan a &kfloppy; indítása általában a KDE menüből vagy egy asztali ikonról történik, parancsértelmező ablakban kiadott paranccsal is végrehajtható. Ilyen indításkor az alábbi paramétereket lehet használni:

`kfloppy `--help``

- Kilistázza az összes általános jellegű parancssori paramétert.

`kfloppy `--help-qt``

- Azokat a paraméterezési lehetőségeket listázza ki, amelyek a Qt alrendszerrel kapcsolatosak.

`kfloppy `--help-kde``

- Azokat a paraméterezési lehetőségeket listázza ki, amelyek a KDE alrendszerrel kapcsolatosak.

`kfloppy `--help-all``

- Kilistázza az összes lehetséges paramétert.

`kfloppy `--author``

- Kiírja a terminálablak standard kimenetére a szerző nevét.

`kfloppy `--version``

- Kiírja a Qt, a KDE és a &kfloppy; verziószámát. Ugyanezt lehet elérni a `kfloppy `-V`` parancs kiadásával.

## A szerzők névsora és a licencegyezmény

&kfloppy; lemezformázó program, Copyright Bernd Johannes Wuebben wuebben@math.cornell.edu, 2000.

Documentation Copyright Thad McGinnis ctmcginnis@compuserve.com, 2000.

A &kfloppy; kézikönyv ezen változata David Rugge davidrugge@mindspring.com dokumentációján alapul.

&underFDL; &underGPL;

## Telepítés

A &kfloppy; a KDE kdeutils nevű csomagjában található. Részletes tájékoztatás a KDE telepítésével és lefordításával kapcsolatban itt található: www.kde.org.