# &kicker; kézikönyv

## Bevezetés

A &kicker; a KDE (K Munkaasztali Környezet) alkalmazásindító panelja. A K menün kívül - amellyel alkalmazások indíthatók - a &kicker; támogatja különféle dokkolható kisalkalmazások (mint például a lapozó, a feladatlista vagy az óra) és kiterjesztések (például gyermek-panelek) futtatását.

A &kicker; általában a képernyő alján található, de a képernyő bármely szélére áttehető. Ha esetleg problémája adódik a programmal kapcsolatban, vagy javaslatot kíván tenni annak továbbfejlesztésére, írjon a megfelelő &kde; levelezőlistára.

## A &kicker; használata

Egy frissen telepített &kde; kinézete az alábbiakhoz hasonló lesz. Ha Ön alacsonyabb grafikus felbontást használ, akkor lehetséges, hogy nem lesz látható az összes ikon. Azért, hogy a példaként szereplő képernyőkép alacsonyabb felbontás esetén is látható legyen, a képernyőkép két részre lett osztva.

A &kicker; bal oldali része Képernyőkép - bal oldal

A &kicker; bal oldali része

Ez pedig a jobb oldal Képernyőkép - jobb oldal

Ez pedig a jobb oldal

Természetesen ez csak az egyik lehetséges kinézet, ahogyan a &kicker; megjelenhet a képernyőn. Ezen kívül sokféle egyéb beállítás lehetséges.

### Tömör bevezetés új &kde;-felhasználóknak

Ha van tapasztalata az ilyen fajta alkalmazásindítókkal kapcsolatban, akkor figyelmen kívül hagyhatja ezt a fejezetet, és folytathatja a dokumentum olvasását a &kicker; - alapok fejezettel.

Természetesen a &kicker; leggyakrabban alkalmazásindításra van használva. Ez a panel illetve a K menü ikonjaira való kattintással érhető el. A &kicker;-ben további funkciók is találhatók, ezek a továbbiakban kerülnek ismertetésre.

A fentebbi képernyőképekre tekintve a következők láthatók balról jobbra haladva:

Az elrejtő nyomógomb

- Ez a gomb - amely a jobb oldalon is megjelenik - lehetővé teszi a &kicker; elrejtését annak érdekében, hogy több hely lehessen a képernyőn. Amikor a &kicker; el van rejtve, olyankor csak az elrejtő gomb látszik, amellyel ilyenkor vissza lehet állítani a &kicker;-t.

A K menü

- Alkalmazások és egyéb hasznos dolgok indítására használható. További információk A K menü című fejezetben találhatók.

Alkalmazásindító nyomógombok

- Itt néhány nyomógomb található bizonyos gyakran használatos alkalmazásokhoz. A nyomógombok mozgathatók és eltávolíthatók, továbbá újak vehetők fel. Néhánynak speciális jelentése van, erről a &kicker; - alapok fejezetben található további információ. Az egérkurzort - kattintás nélkül - egy nyomógomb felett tartva megjelenik az adott alkalmazás neve és leírása (ha így volt beállítva a beállítási párbeszédablakban).

A lapozó kisalkalmazás

- Megjeleníti a virtuális munkaasztalok kis méretű nézetét. A megfelelő részre kattintva aktiválódik az illető munkaasztal. További információ a Kisalkalmazások fejezetben.

A feladatlista

- A feladatlistában az összes futó alkalmazás egy-egy gombként jelenik meg. Egy alkalmazás gombjára kattintva az adott alkalmazás ablaka legfelülre kerül. Ha korábban legfelül volt, akkor pedig minimalizálva lesz. További információ a Kisalkalmazások fejezetben.

Rendszertálca

- A rendszertálca képes arra, hogy "magába fogadjon" bizonyos alkalmazásokat, mint például a &klipper;. Több hasznos alkalmazás is van a rendszertálcához. Kattintson az egyes alkalmazásokra a bal oldali illetve a jobb oldali egérgombbal, és figyelje meg, hogy mi történik. A rendszertálca tartalmaz két kis gombot is. A lakatot ábrázolóval le lehet zárni a képernyőt arra az esetre, ha Ön egy időre elhagyja a &kde;-t futtató gépét, és nem szeretné, hogy mások láthassák vagy használhassák azt. A másik gombbal pedig leállítható a &kde; és az X-szerver.

Óra

- Az óra kisalkalmazás egy kis méretű és hasznos óra. Többféle kinézete lehet; ezzel kapcsolatban további információ a Kisalkalmazások fejezetben.

Az eddigiekben a &kicker; alapértelmezett funkcióiról esett szó. A program sokféleképpen beállítható, például különféle stílusok alkalmazhatók rá, és további kisalkalmazások vehetők fel. Kiterjesztések is felvehetők, mint például külső feladatlista. További információk a következő helyeken találhatók: &kicker; - alapok, Kisalkalmazások és Kiterjesztések.

## &kicker; - alapok

### Általános használat

Ahogyan az előzőekben olvasható, a &kicker; többféle dologgal bővíthető. Jelen szakasz az alkalmazások indításáról, a könyvtárak böngészéséről és különböző fajta kisalkalmazások illetve kiterjesztések felvételéről szól. Többféle tevékenység elvégezhető a helyi menü segítségével, illetve a K menü A panel beállításai almenüjében.

#### Alkalmazások felvétele

A &kicker; háromfajta lehetőséget nyújt alkalmazások felvételére:

Húzd-és-ejtsd

- A &konqueror;-ból szimpla húzással át lehet vinni bármilyen fájlt a &kicker;-be. Ez a módszer a K menü bejegyzéseire is működik. Az alkalmazásokra vonatkozó tulajdonságok - mint például az opcionális parancssori paraméterek vagy az alkalmazás ikonja - a megfelelő nyomógombra való, jobb oldali egérgombbal történő kattintással, majd a megjelenő helyi menüben a Tulajdonságok menüpont kiválasztásával módosíthatók.

A helyi menü használata egy &kde;-alkalmazás felvételére

- Kattintson a jobb oldali egérgombbal a &kicker; paneljén található bármely szabad felületre, majd válassza ki a Hozzáadás almenüben a Nyomógomb almenüt. Itt kiválasztható egy alkalmazás, amely arra a helyre lesz téve, ahova Ön az egérrel kattintott.

A helyi menü használata régi alkalmazás felvételére

- A "régi alkalmazás" itt azt jelenti, hogy nem-&kde; alkalmazás; ilyen például az xosview vagy az xemacs. Kattintson a jobb oldali egérgombbal a &kicker;-panel bármely szabad területére, és válassza ki a menüből a Hozzáadás almenüt, majd abból a Régi alkalmazás menüpontot. Válassza ki az alkalmazást, amelyet fel kíván venni. Az ezután megjelenő ablakban megadható egy opcionális parancssor, előírható, hogy az alkalmazás terminálon induljon, illetve kiválasztható az ikonja, amely majd a &kicker;-panelen fog megjelenni. Az ikon a fogaskereket ábrázoló gombra kattintva adható meg. Ha a felhasználó nem ad meg ikont, akkor alapértelmezésként a fogaskerék lesz az alkalmazás ikonja.

Az alkalmazások nyomógombjának mozgatása illetve eltávolítása a jobb oldali egérgomb lenyomására megjelenő menüből végezhető a Mozgatás illetve az Eltávolítás menüpontokkal. A nyomógombok a középső egérgombbal közvetlenül is mozgathatók.

#### Könyvtárak felvétele

Könyvtárakat egyszerűen fel lehet venni a panelre; egy adott könyvtár felvételéhez a &kicker;-panel valamely szabad területére kell húzni azt. Gyorsböngészők is felvehetők, erre a helyi menü és a K menü egyaránt használható.

Könyvtárat kétféleképpen lehet felvenni a &kicker; paneljére. A két lehetőség közül az ikonnak a panelre való ejtése után lehet választani a megjelenő menüben. A menü figyelmen kívül hagyása esetén fájlkezelő URL-ként lesz felvéve a könyvtár.

Hozzáadás mint fájlkezelő &URL;

- Ezt kiválasztva egy link lesz létrehozva az adott könyvtárra. Az így létrehozott könyvtár-nyomógombra kattintva a &konqueror; megjeleníti a könyvtár tartalmát.

Hozzáadás gyorsböngészőként

- Ha ezzel a módszerrel vesz fel könyvtárt, akkor az egy &kicker;-almenüként fog megjelenni. Ezen almenü tartalmazni fog egy Megnyitás a fájlkezelővel menüpontot, amely pontosan ugyanazt a funkciót látja el, mint egy fájlkezelő &URL;, illetve egy Megnyitás terminálablakban menüpontot, amely pedig megnyit egy olyan terminált, amelyben az adott könyvtár lesz az aktuális munkakönyvtár. A fentieken kívül az almenüben megjelenik az adott könyvtár tartalma is. A könyvtárban levő alkönyvtárak almenükként vannak megjelenítve (mint ahogyan maga a gyorsböngésző is). A megjeleníthető elemek maximális száma beállítható a beállítási párbeszédablakban.

Mindkét fajta könyvtár-nyomógomb mozgatható illetve eltávolítható a jobb oldali egérgomb lenyomására megjelenő menüből a Mozgatás illetve az Eltávolítás funkciót választva. Egy nyomógomb a középső egérgomb használatával is mozgatható.

A fájlkezelő &URL;-ek a helyi menü használatával is beállíthatók, éppen úgy, mint az összes többi könyvtár a &kde;-ben.

#### Speciális nyomógombok

A &kicker; bizonyos nyomógombjainak speciális jelentése van. Ezeket a gombokat a helyi menüben levő Hozzáadás almenüből való kiválasztással lehet felvenni a panelre.

A K menü nyomógombja

- A K menü nyomógombja az egyik legfontosabb gomb a &kicker;-ben. Ennek a gombnak a használatával nyitható ki a K menü, amelyről további információk olvashatók a következő helyen: A K menü.

A munkaasztal-hozzáférés nyomógombja

- A munkaasztal-hozzáférés nyomógombja lehetővé teszi a munkaasztalon levő objektumokhoz való gyors hozzáférést azáltal, hogy minimalizálja az összes futó alkalmazást. A nyomógombra kattintva megjelenik a munkaasztal. A gomb lenyomva marad mindaddig, amíg a felhasználó újra rá nem kattint (ami által a minimalizált alkalmazások vissza lesznek állítva) vagy a feladatlista használatával újra nem aktivál bizonyos alkalmazásokat.

Az ablaklista

- Erre a nyomógombra kattintva megjelenik egy ablaklista. A lista első eleme, Az ablakok egyenletes elrendezése, egy olyan funkció, amellyel az aktuális munkaasztalon levő ablakok olyan módon rendezhetők el, hogy a lehető legtöbb legyen közülük látható.

  Az ablakok lépcsőzetes elrendezése: az aktuális munkaasztal összes ablakát egymásra helyezi olyan módon, hogy a legutóbb használt ablak legyen legfelül, a többi pedig a legutóbbi használat időpontjára rendezve következzen.

  Az említett két bejegyzés alatt a jelenleg futó alkalmazások listája található, munkaasztalok szerint csoportokba rendezve. Egy munkaasztal nevére való kattintással az adott asztalra lehet váltani, egy alkalmazás nevére kattintva pedig aktiválódik az adott alkalmazás.

#### Kisalkalmazások felvétele

A &kicker; több kiegészítő kisalkalmazással rendelkezik, ilyenek például a feladatlista és a lapozó. Ezek felvehetők egyrészt a K menü A panel beállításai almenüjéből, másrészt a helyi menüből; mindkét helyen a Hozzáadás almenü Kisalkalmazás almenüjében található a megfelelő funkció.

Az alkalmazások nyomógombjai a középső egérgomb lenyomva tartása mellett történő húzással mozgathatók. Ugyanez elérhető a helyi menü Mozgatás funkciójának kiválasztásával is. A nyomógombok eltávolítása pedig a helyi menü Eltávolítás funkciójával lehetséges.

A kisalkalmazásokkal kapcsolatosan további információ található a Kisalkalmazások fejezetben.

#### Kiterjesztések felvétele

Lehetőség van arra is, hogy a felhasználó külső kiterjesztéseket adjon a &kicker; paneljéhez, mint például: külső feladatlista, alkalmazásdokkoló a WindowMaker-t használó dokkolható alkalmazások számára, KasBar (ikonos feladatlista), továbbá gyermek-panelek (ez utóbbiak egy-egy új &kicker;-ként viselkednek).

Minden kiterjesztés áthelyezhető a képernyő bármely szélére a kiterjesztés bal oldalán vagy felső részén levő fogantyúnak a bal oldali egérgombbal történő húzásával. A gyermek-panelek áthelyezése ezenkívül végezhető a kérdéses panel bármely szabad területére való, bal oldali egérgombbal történő kattintást követően a panel húzásával is. Egy kiterjesztés eltávolítása a helyi menüjében szereplő Eltávolítás menüponttal lehetséges. Az említett menü általában a fogantyú segítségével hozható elő.

A kiterjesztésekről további információ található a Kiterjesztések fejezetben.

### Az alkalmazás-nyomógombok beállítása

Minden alkalmazás-indítónak vannak beállítási lehetőségei; ezek a megfelelő helyi menükben érhetők el. Az alkalmazásoknak és a könyvtáraknak általában ugyanazok a beállítási lehetőségeik vannak, amik a &konqueror;-ban. Csak a K menüben levő alkalmazásoknak (tapasztalt felhasználók számára: azok, amelyeknek van `*.desktop` fájlja az `applnk` könyvtárban) van speciális beállítási párbeszédablakuk.

#### Az Általános lap

Itt az alkalmazásra mutató link bizonyos adatait lehet látni. Kiválasztható egy ikon az ikon-nyomógombra kattintva, továbbá módosítható a linkfájl neve. Ez akkor lehet hasznos, ha a felhasználó azt akarja elérni, hogy a panelen levő nyomógomb másképpen viselkedjen, mint ahogyan a K menüben levő hasonló menüpont.

#### A Jogosultságok lap

Itt a linkfájlra vonatkozó engedélyek állíthatók be. Az engedélyekkel (jogosultságokkal) kapcsolatosan további információ az operációs rendszer kézikönyvéből szerezhető.

#### A Futtatás lap

Az alkalmazás végrehajtáskori viselkedése állítható be a párbeszédablak ezen lapján.

Parancs

- Általában itt csak a nyomógombra való kattintáskor végrehajtandó program neve szerepel. Kereshető egy másik alkalmazás a Tallózás nyomógombra való kattintással, továbbá felvehetők kiegészítő parancssori paraméterek az alkalmazás számára.

Beágyazás a panelba

- Ez a funkció még nincs megvalósítva ;-(

Futtatás terminálban

- Ha be van jelölve ez az opció, akkor az alkalmazás egy terminálablakban lesz végrehajtva. Speciális terminál-opciók is megadhatók.

Futtatás más felhasználóként

- Az opció bejelölése lehetővé teszi, hogy az alkalmazás egy másik felhasználó jogosultságaival legyen futtatva. Ezen másik felhasználó neve a Felhasználónév mezőben adható meg. Amikor az alkalmazás elindításra kerül, Önnek be kell majd írnia a megadott felhasználó jelszavát. Ez az opció hasznosnak bizonyulhat akkor, amikor Ön rendszergazdai jogosultsággal szeretne futtatni bizonyos programokat.

#### Az Alkalmazás lap

Ha itt megad egy nevet és egy megjegyzést, akkor azok "tippként" fognak megjelenni a megfelelő nyomógombon a következő formában: "név - megjegyzés".

A Fájltípusok részben kiválasztható, hogy mely fájltípusok legyenek ezzel az alkalmazással kezelve. Ezzel kapcsolatban további információ a &konqueror; kézikönyvében.

## A &kicker; beállítása

Jelen fejezetben ismertetésre kerülnek a &kicker; beállítására használható módszerek. A fejezet csak az alapvető &kicker;-beállításokat tárgyalja; a kisalkalmazások beállítása a Kisalkalmazások fejezetben kerül ismertetésre.

A beállítások többféle módszerrel módosíthatók: a helyi menü Beállítások funkciójával, a K menü A panel beállításai almenüjével, vagy a &kde; Vezérlőközpont alkalmazás Kinézet moduljában.

### Általános

Az Általános lapon beállítható a &kde;-panel néhány alapvető tulajdonsága (vagyis azok a tulajdonságok, amelyek más panel-alkalmazásokra is jellemzők; a későbbiekben szó lesz az "érdekesebb" jellemzőkről is).

A panel helye keretben megadható, hogy a képernyő melyik széléhez legyen rögzítve a panel. Általában jobb helykihasználást jelent, ha a panel vízszintes helyzetben van, vagyis a képernyő felső vagy alsó széléhez van rögzítve. Ha kísérletezni szeretne a különböző beállításokkal, egyszerűbben megváltoztathatja a panel helyzetét a panelnek a képernyő egy másik szélére való húzásával.

A panel mérete lehet apró, kicsi, közepes vagy nagy. Attól függően, hogy milyen kisalkalmazásokat tesz a felhasználó a panelre, bizonyos kisalkalmazások esetén érdemes lehet módosítani a panelméretet.

A képernyőfelbontástól függően esetleg úgy gondolhatja a felhasználó, hogy a panel túl sok helyet foglal el a képernyőből. Azért, hogy kevesebb képernyőhely is elegendő legyen, a panel rendelkezik automatikus elrejtési funkcionalitással. Amikor be van kapcsolva ez a lehetőség, akkor a panel elrejtésre kerül, ha az egérkurzor nem tartózkodott felette egy bizonyos (beállítható) ideig. Ebben az esetben az egérkurzornak a képernyő megfelelő széléhez való helyezése esetén ismét megjelenik a panel. Ha aktiválni kívánja ezt a lehetőséget, jelölje be az Automatikus elrejtés keretben található Az automatikus elrejtés engedélyezése opciót. A késleltetési idő másodpercben csúszka használatával beállítható, hogy mennyi időnek kell eltelni ahhoz, hogy a panel elrejtésre kerüljön.

A preferált parancsértelmező: az a terminálprogram, amely indításra kerül akkor, amikor a felhasználó a gyorsböngészőben kiválasztja a Megnyitás terminálablakban funkciót. Nem valószínű, hogy szükség lesz a módosítására.

### Kinézet

A Kinézet lap használatával beállítható a panel megjelenése.

Ha a panel elrejtő gombjai be vannak kapcsolva, akkor egy-egy, nyilat ábrázoló gomb látható a panel mindkét végén. A gombok valamelyikére kattintva a panel az adott irányba mozdulva félrecsúszik. Ezután egy gomb lesz látható a megfelelő sarokban, amely gomb használatával a panel ismét megjeleníthető. A funkció aktiválásához jelölje be Az elrejtő gombok engedélyezése opciót. Az itt levő csúszka használatával beállítható a gombok mérete.

A kézi elrejtés animálása illetve Az automatikus elrejtés animálása opciók használatával (az előbbi az elrejtő gombokra, az utóbbi pedig az automatikus elrejtésre vonatkozik) beállítható, hogy elrejtéskor a panel látható mozgást végezzen vagy egyszerűen csak eltűnjön. Az egyes animációk a megfelelő engedélyezési opcióval kapcsolhatók be illetve ki, a sebességük pedig a megfelelő csúszkával állítható be.

A panelhez - mint ahogyan a munkaasztalokhoz is - hozzárendelhető egy háttérkép, azaz egy olyan kép, amely a háttér megrajzolásához használatos. Ha szeretne panelhátteret, akkor jelölje be a Háttérkép engedélyezése opciót. A lentebb levő mezőben megadható egy képfájl neve, vagy kiválasztható egy fájl a Tallózás gomb használatával. A jobb oldalon meg fog jelenni a kiválasztott kép gyorsnézete.

### Menük

A Menük lapon a panel-menü viselkedése állítható be. A beállítások hatással vannak a K menüre (amely alkalmazásindításra használatos), a böngészőmenükre (amelyek használatával könyvtárak érhetők el) és egyéb menükre, mint például "A legutóbbi dokumentumok" menü.

A K menü elrendezése keret olyan opciókat kínál, amelyekkel a K menü állítható be. A "Könyvjelzők" almenü megjelenítése és "A legutóbbi dokumentumok" almenü megjelenítése opciókkal a Konqueror-könyvjelzőket illetve a &kde;-alkalmazásokkal legutóbb megnyitott dokumentumokat megjelenítő almenük kapcsolhatók be illetve ki. A "Gyorsböngésző" almenü megjelenítése opció a böngészőmenüt kapcsolja be illetve ki.

A különböző menühelyek összevonása opció bekapcsolásának hatására az összes alkalmazás ugyanazon almenükben lesz megjelenítve, függetlenül attól, hogy a megfelelő beállításfájlok hol találhatók. Például: az opció bekapcsolása esetén a rendszerszintű alkalmazások és a felhasználó saját alkalmazásai is az Alkalmazások menüben jelennek meg. Ha viszont ki van kapcsolva az opció, akkor lesz egy "Alkalmazások" menü a teljes rendszerre vonatkozóan, és egy további egy olyan almenüben, amely a felhasználó személyes bejegyzéseit tartalmazza.

A menü-gyorstár arra szolgál, hogy a segítségével gyorsabban jelenjenek meg a panel-menük a képernyőn. Ahelyett, hogy minden egyes alkalommal, amikor a felhasználó előhív egy menüt, újra lenne olvasva a menüinformáció a lemezről, a panel "megjegyzi" a menü-bejegyzéseket az első hozzáférésnél. A felhasználó gépében levő memória mennyiségétől függően érdemes lehet előírni, hogy a gyorstár egy bizonyos idő elteltével kiürítésre kerüljön. Jelölje be A menü-gyorstár törlése opciót, ha szeretné, hogy így történjen. A lentebb található csúszka használatával beállítható, hogy mennyi idő elteltével kerüljön kiürítésre a menü-gyorstár.

A Böngészőmenük keretben beállítható, hogy a panel böngészőmenüi megjelenítsék-e a rejtett fájlokat (Unix-rendszereken azok a fájlok a rejtettek, amelyek neve ponttal kezdődik), továbbá hogy maximum hány fájl legyen megjelenítve egy böngészőmenüben. Az utóbbi opció különösen hasznos lehet alacsony képernyőfelbontás esetén, mivel ilyenkor a sok fájlt tartalmazó könyvtárak böngészése közben a böngészőmenük gyorsan megtöltik a képernyőt.

A K menü "gyorsindító" része gyors hozzáférést nyújt a gyakran illetve legutóbb használt programokhoz. A "Gyorsindító" szakasz tartalma keretben kiválasztható, hogy a menü ezen része a legutóbb használt programokat jelenítse meg, vagy pedig a leggyakrabban használtakat. A "Gyorsindító" bejegyzéseinek max. száma opció használatával beállítható, hogy hány program legyen megjelenítve a menü "gyorsindító" részében.

### Gombok

A &kde;-panel támogatja a háttérképpel ellátott nyomógombokat. Ez azt jelenti, hogy a panelen levő gombok (a beállítás szerinti) háttérképekkel jelennek meg. A gombok háttérképeinek bekapcsolásához jelölje be a Képek engedélyezése a gombok hátterében opciót a Gombok lapon. Ezt követően be lehet állítani a háttérképeket a különféle nyomógombokhoz.

Az említett lapon minden nyomógombfajtához van egy keret; az azokban szereplő Bekapcsolva opcióval kapcsolható be illetve ki a megfelelő fajta (azaz megfelelő kategóriába tartozó) nyomógombok háttere. Ha egy kategóriában be van kapcsolva a háttérkép, akkor ott kiválasztható egy háttérkép a lentebb levő legördülő listából. A jobb oldalon levő négyzetben látható a kiválasztott kép.

A gomb-kategóriák (gombfajták) a következők:

A K menü háttere

- A K menü ikonja háttérképpel lesz megjelenítve

A gyorsböngésző háttere

- A gyorsböngészők ikonjai háttérképpel lesznek megjelenítve

Az alkalmazásindító háttere

- Az alkalmazások indítására szolgáló ikonok háttérképpel lesznek megjelenítve

A régi alkalmazások indítójának háttere

- A régi alkalmazások ikonjai háttérképpel lesznek megjelenítve

Az ablaklisták háttere

- Az Ablaklista ikon háttérképpel lesz megjelenítve

A munkaasztali gombok háttere

- Az Asztali hozzáférés (asztal megjelenítése) ikon háttérképpel lesz megjelenítve

### Kisalkalmazások

A kisalkalmazások kisméretű modulok, amelyek kiterjesztik a panel funkcionalitását. A &kde; tartalmaz néhány kisalkalmazást, és elképzelhető, hogy továbbiak is beszerezhetők más forrásokból. A panel-kisalkalmazások kétféle módon indíthatók el: belülről illetve kívülről. Javasolt a belülről történő betöltés használata, viszont ebben az esetben egy rosszul megírt kisalkalmazás stabilitási és biztonsági problémákat okozhat. Az ilyen problémák kezelése érdekében a kisalkalmazások megbízhatónak jelölhetők. Érdemes beállítani a panelt oly módon, hogy a megbízható kisalkalmazásokat a nem megbízhatóktól eltérő módon kezelje. A lehetőségek a következők:

- csak a megbízható kisalkalmazások betöltése történhet belülről: A megbízhatónak jelölteket kivéve az összes kisalkalmazás külső alkalmazással lesz betöltve.

- a KDE indításakor induló kisalkalmazások betöltése belülről történjen: A &kde; indulásakor megjelenő kisalkalmazások belülről lesznek betöltve, a többi pedig külső alkalmazással.

- az összes kisalkalmazás betöltése belülről történjen: Minden kisalkalmazást belülről fog betölteni, függetlenül attól, hogy azok megbízhatók-e vagy sem.

Stabilitási és biztonsági okokból javasolt az első kettő lehetőség valamelyikét használni. Továbbá javasolt, hogy csak a &kde; alapcsomagokban levő kisalkalmazások legyenek megbízhatónak jelölve.

Ahhoz, hogy a kisalkalmazásokat megbízhatónak illetve nem megbízhatónak jelölje, helyezze azokat a megfelelő listába. Ha kiválaszt egy kisalkalmazást a megbízhatók listájából, majd rákattint a >> nyomógombra, akkor a kiválasztott kisalkalmazás átkerül a másik listába. A << gomb hatása ezzel ellentétes: az elérhető kisalkalmazások listájáról helyezi át a kiválasztott kisalkalmazást a megbízhatók listájára.

## A K menü

A K menü a &kicker; egyik központi eleme.

A K menüben öt fő csoport található; ezek a következőkben kerülnek ismertetésre, lentről felfelé haladva.

### A KDE csoport

A K menü ezen csoportjában az általános &kde;-kellékek találhatók.

Kilépés

- A &kde; munkafolyamat befejezésére szolgál. Az X Windows rendszert is leállítja.

A képernyő zárolása

- Ezzel a funkcióval a képernyőt zárolhatja le, ha nem akarja, hogy bárki más hozzáférhessen az Ön munkaasztalához. Zárolást követően, ha volt beállítva képernyővédő, akkor azon képernyővédő elkezd futni, ha pedig nem volt, akkor a képernyő fekete színt vesz fel. Lezárt állapot esetén bármely billentyű lenyomásának hatására be lesz kérve a felhasználó jelszava. Ez független az esetleges képernyővédő jelszóbeállításaitól.

A panel beállításai

- Ebben az almenüben módosítani lehet a &kicker; beállításait (ahogyan A &kicker; beállítása fejezetben le van írva), hozzá lehet adni bizonyos elemeket a &kicker;-panelhez (további információk a &kicker; - alapok fejezetben), továbbá el lehet indítani a Menüszerkesztő alkalmazást. A Segítség menü is elérhető innen, de mivel Ön jelenleg éppen a dokumentációt olvassa, ezért valószínűleg ezt már megtalálta.

### Parancs végrehajtása

Előhoz egy kisméretű, de nagy tudású alkalmazásindító párbeszédablakot.

Általános esetben a felhasználó begépel egy parancsot és lenyomja az Enter billentyűt vagy rákattint a Futtatás nyomógombra. A Beállítások nyomógombra való kattintás előhoz néhány indítási beállítást.

Futtatás terminálban

- Az opció bekapcsolása esetén az alkalmazás egy terminálban fog elindulni.

Futtatás más felhasználóként

- Ha ez az opció be van jelölve, akkor a felhasználónév mezőben megadható egy felhasználó, akinek a jogosultságaival az alkalmazásnak futni kell. Ha Ön más felhasználót ad meg, akkor a lentebb levő mezőben meg kell adni a megfelelő jelszót.

Futtatás más prioritással

- Jelölje be ezt az opciót, ha azt szeretné, hogy a parancs az alapértelmezettől eltérő prioritással fusson. Magasabb prioritás esetén az operációs rendszer több feldolgozási időt ad az illető alkalmazásnak. A prioritás a lentebb található csúszkával állítható be. Ha az alkalmazásnak az alapértelmezettnél (a középső pozíció a csúszkán) magasabb prioritást kíván adni, akkor meg kell adnia a rendszergazdai jelszót a lentebb levő szövegmezőben.

Ütemező

- Az ütemező az operációs rendszer azon része, amely meghatározza, hogy mely folyamatok legyenek futtatva és melyeknek kell várakozniuk. Általában egy alkalmazás normál ütemezéssel fut, ami azt jelenti, hogy az alkalmazás annyi feldolgozási időt használhat fel, amennyit számára az operációs rendszer biztosít. A normál ütemezésen kívül választható valós idejű ütemezés is, ami azt jelenti, hogy az alkalmazás mindaddig rendelkezik a teljes feldolgozási idővel, amíg le nem mond arról. A valós idejű ütemezés használatához meg kell adni a rendszergazdai jelszót.

  Ez veszélyes lehet. Ha az alkalmazás lefagy, és nem képes visszaadni a vezérlést, akkor az egész rendszer lefagyhat.

### Böngészők

Ez a csoport néhány hasznos böngészőt tartalmaz:

Gyorsböngésző

- Ez az almenü gyorsböngészőket tartalmaz három hasznos könyvtárhoz: saját könyvtár, gyökérkönyvtár illetve rendszerbeállítások.

A legutóbbi dokumentumok

- Ez a menü a legutóbb használt dokumentumok neveit tartalmazza (jelenleg csak a &kde;-hez írt alkalmazásokkal működik). A napló törlése menüpontra kattintva a menü tartalma törlésre kerül, ami a személyes adatok védelme szempontjából hasznos lehet.

Könyvjelzők

- Ez az almenü a személyes könyvjelzőket jeleníti meg, éppen úgy, ahogy azt a &konqueror; teszi. További részleteket a &konqueror; kézikönyvéből tudhat meg.

### Az alkalmazások csoportja

Ebben a csoportban az alkalmazások indítására szolgáló almenük találhatók. Bejegyzések felvételére, eltávolítására és áthelyezésére a &kmenuedit; program használható.

### A legutóbb használt alkalmazások

Ez a csoport a legutóbb vagy a leggyakrabban használt alkalmazások neveit tartalmazza. Ezzel kapcsolatban további információk a Menük szakaszban találhatók.

## Kisalkalmazások

A kisalkalmazások kisméretű programok, amelyek a &kicker; alkalmazáson belül futnak. A &kicker; paneljén az alkalmazásindító nyomógombokon kívül majdnem minden kisalkalmazással van megoldva. Kisalkalmazások a panelre a helyi menünek vagy a K menü A panel beállításai almenüjének használatával vehetők fel; mindkét helyen a Hozzáadás almenü Kisalkalmazás almenüje használandó erre a célra.

### A "feladatlista" kisalkalmazás

A feladatlista az éppen futó alkalmazásokat jeleníti meg nyomógombok formájában. A fókuszt birtokló alkalmazás lenyomott gombként van megjelenítve. A minimalizált alkalmazások neve szürke színnel jelenik meg a feladatlistában.

Ha a felhasználó az éppen aktív (vagyis a fókuszt birtokló) alkalmazás gombjára kattint, akkor azon alkalmazás minimalizálásra kerül. Ez azt is jelenti, hogy egy inaktív alkalmazás gombjára való kétszeri kattintásnak szintén minimalizáló hatása van.

A jobb oldali egérgombbal egy nyomógombra kattintva megjelenik a szabványos alkalmazásmenü egy Az aktuális asztalra funkcióval kiegészítve; ez utóbbi funkció használatával az aktuális munkaasztalra lehet helyezni egy alkalmazást (abban az esetben, ha a feladatlista úgy lett beállítva, hogy az összes munkaasztalon levő alkalmazásokat jelenítse meg).

A feladatlista bal oldalán vagy felső részén található egy kisméretű nyomógomb, amelynek neve ablaklista-gomb. A gombbal egy menü hozható elő. A menüben levő első bejegyzés, Az ablakok egyenletes elrendezése funkciója az, hogy az aktuális asztalon levő ablakokat megpróbálja olyan módon áthelyezni, hogy minél több legyen látható közülük. Az ablakok lépcsőzetes elrendezése funkció az aktuális asztal összes ablakát egymás tetejére helyezi olyan módon, hogy a legutóbb használt ablakot helyezi legfelülre, a többit pedig a legutóbbi használat időpontja szerint rendezve.

A fent említett bejegyzések alatt az éppen futó alkalmazások listája látható, azon asztalok szerint csoportosítva, amely asztalokon futnak. Egy munkaasztal nevére való kattintás az adott asztalra való kapcsolást eredményez, egy alkalmazásra kattintva pedig a megfelelő asztal és az adott alkalmazás is aktív lesz.

#### A "feladatlista" kisalkalmazás beállítása

A feladatlista beállítása a fogantyújára való, a jobb oldali egérgombbal történő kattintással kezdeményezhető.

Az összes ablak megjelenítése

- Ha ez az opció be van kapcsolva, akkor a feladatlista az összes asztalon futó összes alkalmazást megjeleníti. Ellentétes esetben csak az aktuális asztal alkalmazásai vannak megjelenítve.

Az ablaklista gomb megjelenítése

- Ha be van jelölve az opció, akkor meg lesz jelenítve az ablaklista-gomb, ha pedig nincs bejelölve, akkor nem lesz megjelenítve.

### A "mini lapozó" kisalkalmazás

Ez a kisalkalmazás megjeleníti a munkaasztalok gyorsnézeteit, és lehetővé teszi a munkaasztalok közti váltást. Munkaasztal-váltás a bal oldali egérgombbal végezhető a megfelelő gyorsnézetre kattintva.

Van egy hasznos helyi menü is:

Előkép

- Ez az opció lehetővé teszi, hogy a "lapozó" kisalkalmazás az asztalokat egy-egy kisméretű gyorsnézet formájában jelenítse meg, amelyekben a futó alkalmazások ablakait szimbolikus téglalapok jelölik.

Szám

- Ha ez az opció be van jelölve, akkor a lapozó az asztalok számait fogja megjeleníteni.

Név

- Lehetővé teszi, hogy a lapozó az asztalok neveit jelenítse meg. A nevek beállíthatók a "Tulajdonságok" funkcióval vagy a Vezérlőközpontban.

Az előnézeti kép engedélyezése

- Ha ez az opció be van jelölve, akkor a lapozón található egy kisméretű gomb, amely gomb használatával a munkaasztaloknak egy nagyobb méretű előnézeti képe jeleníthető meg.

Tulajdonságok

- Itt beállítható, hogy hány darab munkaasztal legyen, és mi legyen azok neve.

### Az "óra" kisalkalmazás

Ahogyan bizonyára sejthető, az "óra" kisalkalmazás egy kisméretű óra, amely a &kicker; paneljén található.

A bal oldali egérgombbal az órára kattintva megjelenik egy kisméretű naptár. A nyilakat ábrázoló gombokkal lehet hónapot váltani, a dupla nyilakat ábrázolókkal pedig évet váltani. Ennek nincsen hatása a dátumbeállításra, hanem csak információt nyújt.

Az "óra" kisalkalmazásnak van néhány további lehetősége, amelyek a helyi menüben érhetők el.

#### Típus

Az óra megjelenése háromféle lehet:

digitális

- Ebben az esetben digitális formában jelenik meg az óra.

analóg

- Ha ez a lehetőség van beállítva, akkor az óra a régi stílusú analóg formában fog megjelenni. Megjegyzés: ezt csak akkor érdemes használni, ha a &kicker; panelje normál (azaz közepes) vagy nagy méretűre van állítva.

különleges

- Ez egy rendhagyó stílusú időkijelző. Próbálja ki, valóban különleges!

#### Tulajdonságok

Itt az "óra" kisalkalmazás néhány általános beállítása módosítható.

Típus

- Itt az órastílusok közül választhat, éppen úgy, mint ahogyan a helyi menüben.

A Digitális óra lap

- A Beállítások keretben megadható, hogy szükség van-e a dátum, a másodperc illetve villogó pontok megjelenítésére. A Színek keretben választani lehet a megszokott LCD-kinézet és a saját megadású színek közt.

Az Analóg óra lap

- A Beállítások keretben megadható, hogy szükség van-e a dátum illetve a másodperc-érték megjelenítésére. A Színek keretben pedig megadható, hogy a megszokott LCD-kinézet legyen-e használva, vagy saját megadású színek.

A Különleges óra lap

- A Beállítások keretben beállítható, hogy meg legyen-e jelenítve a dátum. Egy csúszkával pedig be lehet állítani a Különlegesség mértékét. Ez utóbbinak a jelentését nehéz lenne a dokumentációban leírni; érdemes kísérletezéssel megállapítani, mi a különbség az egyes értékek közt. A Színek keretben lehet színeket és betűtípust választani a "különleges óra" számára.

#### A dátum és az idő beállítása

Ez a funkció elindítja a &kde; Vezérlőközpont "Dátum és idő" beállítómodulját.

A dátum és az idő beállításához szükség van a rendszergazdai jelszóra.

#### Dátum- és időformátum

Ezt kiválasztva megnyílik a &kde; Vezérlőközpont "Ország és nyelv" modulja, ahol be lehet állítani a megfelelő dátum- és időformátumot. Ehhez nem szükséges semmiféle különleges jogosultság.

#### Másolás

Ha egy másik alkalmazásban (például szövegszerkesztőben) szükség van az aktuális időpontra illetve dátumra, akkor ezzel az almenüvel a vágólapra másolható a megfelelő adat a kívánt formátumban. A kívánt formátum kiválasztása után az aktuális időpont illetve dátum a megfelelő formátumban a vágólapra kerül, ahonnan ezután beilleszthető bármely más &kde; alkalmazásba.

### A "gyorsindító" kisalkalmazás

Ez egy tömör alkalmazásindító. Különösen akkor hasznos, ha a panel normál (azaz közepes) vagy nagy méretűre van állítva. Alkalmazásokat "Húzd-és-ejtsd" módon lehet rá felvenni vagy a helyi menü használatával. A helyi menü egy felvett alkalmazás eltávolítására is használható.

### A "Rendszertálca" kisalkalmazás

A Rendszertálca arra szolgál, hogy bizonyos speciális alkalmazásoknak helyet adjon, mint például a &klipper;-nek vagy a KTeaTime-nak. Ezenkívül található még itt két, általánosan használt gomb: a lakatot ábrázoló gombbal a képernyőt lehet lezárni, ha a felhasználó egyedüliként használja a &kde;-t futtató gépet, és nem szeretné, ha bárki is hozzáférhetne a &kde;-hez; a másik gomb pedig egy kikapcsológomb, amellyel az aktuális &kde;-munkafolyamatból lehet kilépni.

### Az "alkalmazásindító" kisalkalmazás

Ez a kisalkalmazás egy egyszerű, a &kicker; paneljébe beleágyazott parancssort nyújt.

### Az elszabadult folyamatokat kezelő kisalkalmazás

Ez a kisalkalmazás egy mosolygó arcot jelenít meg, amely haragos arckifejezésűvé válik, ha bármely folyamat túl sok rendszererőforrást köt le. Ha egy alkalmazás túl sok erőforrást használ, akkor megjelenik egy párbeszédablak, amelyben megadható, hogy hogyan legyen kezelve az adott alkalmazás.

A bal oldali egérgombbal az arcot ábrázoló gombra kattintva megjelenik egy beállítási párbeszédablak. Ebben megadható a Frissítési időköz (másodpercben) és a CPU-terhelési korlát. Kísérletezzen a különböző értékekkel, hogy megtalálja a megfelelőt. Ezek a beállítások valószínűleg változni fognak valamelyik jövőbeli verzióban. A párbeszédablakban van egy Figyelmen kívül hagyandó programok feliratú rész is, ahol megadhatók azon alkalmazások nevei, amely alkalmazások normál körülmények között is sok erőforrást kötnek le (például fordítóprogramok vagy 3D renderelők).

## Kiterjesztések

Vannak a &kicker; panelén kívül megjelenő objektumok is, ezeket kiterjesztéseknek nevezzük. Kiterjesztések a K menü A panel beállításai almenüjének használatával vagy a helyi menüvel vehetők fel. Mindkét helyen a Hozzáadás almenü Kiterjesztés almenüje használandó erre a célra. Egy kiterjesztést el lehet helyezni a képernyő bármely széléhez, ehhez a kiterjesztés bal oldalán vagy felső részén levő fogantyúval kell a megfelelő helyre húzni azt. Egy kiterjesztés eltávolítása a fogantyújára való, a jobb oldali egérgombbal történő kattintást követően az Eltávolítás funkcióval lehetséges.

### A "külső feladatlista" kiterjesztés

A külső feladatlista ugyanolyan, mint a "feladatlista" kisalkalmazás, az egyetlen különbség az, hogy a külső feladatlista saját panelen jelenik meg. További információk A "feladatlista" kisalkalmazás szakaszban.

### A "gyermek-panel" kiterjesztés

Ez pontosan olyan panel, mint a &kicker;-panel. Felvehető rá az összes olyan objektum, amely a &kicker;-re felvehető. Ezáltal több &kicker; is lehet a képernyőn a felhasználó igénye szerint. A felhasználó teendője annyi, hogy felvesz egy gyermek-panelt, ezután elhelyezhet azon mindenféle alkalmazást és kisalkalmazást.

### A "KasBar" kiterjesztés

A KasBar egy ikon-alapú feladatlista. Az összes munkaasztalon futó összes alkalmazás ikonját megjeleníti, ezek között a bal oldali egérgombbal lehet váltani. Az aktív ablak ikonja ki van emelve, a minimalizált ablakok ikonjának jobb alsó részén pedig egy kisméretű háromszög jelenik meg (normál esetben itt egy négyzet látható).

### Az "alkalmazásdokkoló" kiterjesztés

Az alkalmazásdokkoló egy külső panel, amely lehetővé teszi a WindowMaker-alkalmazások dokkolását. Indítsa el a dokkolható WindowMaker-programjait, és ha az alkalmazásdokkoló fut, akkor azok a programok automatikusan dokkolásra kerülnek.

## Fájlok keresése

A Fájlkereső funkció elindítja a &kfind; nevű programot, amely egy könnyen használható alkalmazás fájlok illetve fájlokban előforduló kifejezések keresésére.

### A Név/hely lap

A &kfind; indításakor egy eléggé egyszerű ablak jelenik meg. Írja be a keresett fájl nevét a Fájlnév feliratú mezőbe, adja meg azon könyvtár nevét, amelyben keresni szeretne (gépelje be a könyvtár nevét A keresés helye mezőbe, vagy kattintson a Tallózás gombra), majd nyomja le az Enter billentyűt vagy kattintson a Keresés nyomógombra. Ha be van jelölve Az alkönyvtárakban is opció, akkor nem csak a megadott könyvtár, hanem annak összes alkönyvtára is végig lesz keresve. A keresés eredményei a lentebb levő mezőben jelennek meg.

A következő helyettesítőkarakterek használhatók:

Csillag: *

- A csillag akármennyi karaktert helyettesíthet, akár 0 darab karaktert is. Ez azt jelenti, hogy például `marc*` keresése esetén a következő fájlok találatnak fognak minősülni: `marc`, `marc.png`, `marc_must_not_read_this.kwd`. Ha pedig `mar*.kwd` a keresési minta, akkor találat lesz a `marketplace.kwd` és a `marc_must_not_read_this.kwd` nevű fájl.

Kérdőjel: ?

- A csillaggal ellentétben a kérdőjel pontosan 1 karaktert helyettesíthet, tehát `mar?` keresése esetén találat lesz a `marc`, de `marc?` fájlokat keresve nem lesz találat sem a `marc` nevű fájl, sem a `marc.png` nevű. A keresési mintában akármennyi kérdőjel szerepelhet. Ha egymás mellett szerepel több kérdőjel, akkor az a kérdőjel-sorozat pontosan annyi számú karaktert jelent, ahány kérdőjelből áll a sorozat.

Ezen két helyettesítőkarakter kombinálható is a keresési mintában.

### A Dátumtartomány lap

Ezen a lapon beállítható, hogy mely dátum-intervallumban létrehozott illetve módosított fájlok minősüljenek találatnak.

A Minden fájl opciót kiválasztva a &kfind; nem fogja figyelembe venni a dátumokat a keresésnél. Ha viszont Az alábbi időszakban létrehozott vagy utoljára módosított fájlok opció van bejelölve, akkor megadható egy időszak, amelyre a keresésnek vonatkozni kell. Az időszak megadása 3 különböző módon történhet: megadható az időszak kezdetét és végét jelölő egy-egy dátum, vagy megadható, hogy az előző valahány hónap illetve nap jelentse az időszakot.

### A Továbbá lap

Itt finomítani lehet a keresési feltételeket, például megadható, hogy a fájlnak tartalmazni kell egy bizonyos szöveget.

A következő beállítások érhetők el:

Fájltípus

- Itt megadható, hogy milyen típusú fájlokra terjedjen ki a keresés.

Tartalmazott szöveg

- Adja meg azt a szót vagy kifejezést, amelyet a keresett fájlok tartalmaznak. Megjegyzés: Ha meg van adva egy keresendő szöveg, és a keresés egy nagyobb méretű könyvtárban történik illetve be van jelölve Az alkönyvtárakban is opció, akkor a keresés hosszú ideig tarthat.

Méret

- Itt igény esetén megadható egy minimális vagy maximális fájlméret (KByte-ban), amely a keresendő fájlok körét szűkíteni fogja.

nagybetűérzékeny

- Általában a &kfind; nem veszi figyelembe a kis- és nagybetűk közti különbséget, tehát `marc.png` nevű fájl keresése esetén találat lesz a `marc.png` és a `Marc.png` is. Ha viszont ez az opció be van jelölve, akkor csak azon fájlok lesznek találatok, amelyek esetén pontosan megegyeznek a keresési mintában levő kis- és nagybetűk a fájlnévben levőkkel, vagyis az előző példában szereplő keresésnek ekkor már csak a `marc.png` lesz találata, a `Marc.png` nevű fájl nem.

## Parancsok

### A panel

A &kicker;-ben egyetlen szabványos billentyűkombináció van:

Alt F1

- Megnyitja a K menüt.

## Kérdések és válaszok

Hogyan lehet alkalmazásokat, kisalkalmazásokat vagy egyéb objektumokat a panelre helyezni?

Kattintson a jobb oldali egérgombbal a &kicker; bármely szabad felületére, és válassza a Hozzáadás funkciót. A megjelenő almenüből kiválasztható a felveendő objektum. További információk a &kicker; - alapok fejezetben.

Lehet külső feladatlistát létrehozni, mint ahogyan az a &kde; 1-ben van?

Igen. Kattintson a jobb oldali egérgombbal a &kicker; bármely szabad felületére, majd válassza a Hozzáadás almenü Kiterjesztés almenüjéből a Külső feladatlista menüpontot.

Hogyan lehet a &kicker;-panelt áthelyezni a képernyőnek egy másik széléhez?

Egyszerűen kattintson a bal oldali egérgombbal a &kicker;-panel bármely szabad felületére, majd az egérgombot lenyomva tartva húzza a panelt a képernyő megfelelő széléhez.

Hogyan lehet a kiterjesztéseket áthelyezni a képernyő másik széléhez?

Kattintson a bal oldali egérgombbal a kiterjesztés bal oldalán vagy felső részén levő fogantyúra, majd az egérgomb lenyomva tartása mellett húzza a kiterjesztést a képernyő valamely széléhez.

Megoldható-e az, hogy a feladatlista az összes futó alkalmazást jelenítse meg, függetlenül attól, hogy azok mely munkaasztalon futnak?

Igen. Kattintson a jobb oldali egérgombbal a feladatlista fogantyújára, majd válassza a Tulajdonságok funkciót, és jelölje be Az összes ablak megjelenítése opciót a megjelenő párbeszédablakban.

Hogyan érhető el a K menü az egér használata nélkül?

Használja az Alt F1 billentyűkombinációt a menü megjelenítéséhez.

Fel lehet-e venni a panelre egy olyan menüt, amely az összes munkaasztali ikont tartalmazza?

Indítsa el a &konqueror;-t, navigáljon a saját könyvtárába, majd húzza a KDesktop ikont a &kicker; bármely szabad felületére. Az ezután megjelenő menüből pedig válassza a Hozzáadás gyorsböngészőként lehetőséget.

Hogyan lehet megváltoztatni a &kicker; színét és stílusát?

A panel színeit a Vezérlőközpont színbeállítási moduljával lehet módosítani. A panel stílusa is megváltoztatható, erről további információ a Gombok szakaszban található.

Miért nem a megfelelő időt mutatja az óra?

Bizonyos &RedHat; rendszereken az óra mindig GMT szerint mutatja az időt. Ez egy, a &RedHat; szoftverben található hiba következménye. A kijavítása a következő paranccsal végezhető el (a parancs egy szimbolikus linket hoz létre): ``ln` `-s` `/usr/share/zoneinfo` `/usr/lib/zoneinfo``.

Le lehet cserélni a panelen levő K nyomógomb képét egy másik képre?

Keresse meg a `$HOME/.kde/share/apps/kicker/pics/go.png` és a `$HOME/.kde/share/apps/kicker/pics/mini/go.png` képfájlokat, és helyettesítse azokat a kívánt képekkel. A képekben csak 1 réteg legyen, különben nem fognak megjelenni a panelen. Ha valamelyik könyvtár nem létezik, hozza létre azt. A fájlok lecserélése után indítsa újra a &kicker;-t.

Miért nem működik a Beállítások menü?

Valószínűleg összekeveredtek a menübejegyzések. Egyszerűen futtassa le a `kbuildsycoca` programot egy parancssorból indítva.

&reporting.bugs;

## Készítők és licenc

&kicker;

Program copyright 1999-2000, a KDE fejlesztőcsapat (www.kde.org).

- Matthias Elter elter@kde.org

- Matthias Ettrich ettrich@kde.org

- Wilco Greven greven@kde.org

- Rik Hemsley rik@kde.org

- Daniel M. Duley mosfet@kde.org

- Preston Brown pbrown@kde.org

Dokumentáció copyright 2001, Dirk Doerflinger ddoerflinger@web.de

&underFDL; &underBSDLicense;

## Telepítés

### A &kicker; megszerzése

A &kicker; része a &kde;-nek http://www.kde.org. A &kicker; megtalálható a kdebase csomagban a következő címen: ftp://ftp.kde.org/pub/kde/, amely a &kde; Projekt fő &FTP;-helye.

### Követelmények

Ahhoz, hogy sikeresen használhassa a &kicker;-t, szükség van a &kde; 2.1-es verziójára. A teljes &kde; nélkül nincs sok értelme a &kicker; használatának.

### Lefordítás és telepítés

A &kicker; lefordításához és telepítéséhez gépelje be a következőket a kdebase-disztribúció alapkönyvtárában:

    % ./configure
    % make
    % make install

Mivel a &kicker; autoconf-ot és automake-et használ, ezért valószínűleg problémamentes lesz a lefordítása. Amennyiben probléma merül fel, jelentse azt be a &kde; levelezőlistákon.

### Beállítás

A beállítással kapcsolatban a kdebase könyvtárban levő `INSTALL` fájl tartalmaz információkat.

&documentation.index;