# Skat hadnagy

## Bevezető

A Skat hadnagy (német eredetiben Offiziersskat) egy kétszemélyes kártyajáték. A szabályai nagyjából hasonlóak a Skat-éhoz, de csak ketten játszhatják, egyszerűsített szabályokkal.

Mindkét játékos kap 16 kártyát, a lapok fele hátoldallal felfelé marad. A játék célja a maximálisan elérhető 120 pont több mint felének megszerzése. 16 kör után fogynak el a lapok, ekkor ér véget a játék.

## Telepítés

### Az lskat megszerzése

Az &lskat; a kdegames csomag része, mely letölthető az ftp://ftp.kde.org/pub/kde/ címről, a KDE projekt központi FTP-kiszolgálójáról.

### Követelmények

Az &lskat; sikeres lefordításához a KDE legalább 2.0-s változata szükséges.

Az összes szükséges programkönyvtár valamint az &lskat; is elérhető az ftp://ftp.kde.org/pub/kde/ címen.

### A program lefordítása és telepítése

Az &lskat; lefordításához és telepítéséhez tömörítse ki a csomagot és adja ki az alábbi parancsokat a forrásprogramok alapkönyvtárában:

    % cd kdegames
    % ./configure
    % make
    % make install

Az &lskat; az autoconf és az automake segítségével készült, ezért remélhetően nem fog hibába ütközni.

## Játékszabályok

A program véletlenszerűen kiválasztja az adu színét, mely a játék közben a játéktér jobb felső sarkában látható. A kiválasztott színű lapokon kívül az összes bubi is adunak számít, ezek nem tartoznak a saját színükhöz. Ha például a kőr az adu, akkor a nyolc kőr lapon kívül a három más színű bubi is adu, tehát összesen 11 adu lap van.

Tehát ilyenkor a treff bubi nem treffnek, hanem adunak számít.

A játék egy speciális változata a Grand. Ilyen játékban nincs külön adu, csak a négy bubi számít adunak. Ilyenkor az adu színe helyett egy bubi látszik a jobb felső sarokban.

Mindkét játékos 16 lapot kap, 8-at hátlappal felfelé. A kezdő játékos bármelyik felfelé fordított lappal indíthatja a játékot.

A második játékos a következőket teheti:

1. Ha a második játékos felfelé néző lapjai között van a lerakottal megegyező színű, akkor azok közül kell letennie egyet. A nagyobb értékű lapot letevő játékos nyeri a kört (a lapok értékét lásd lejjebb).

2. Ha a második játékos felfelé néző lapjai között nincs a lerakottal megegyező színű, akkor bármelyik lapot leteheti. Ha ez a lap adu, akkor a második játékos nyeri a kört, ha nem az, akkor az első.

Ha a letett lap alatt van lefelé fordított kártya, akkor az automatikusan felfelé fog nézni ezután.

Az a játékos kezdheti a következő kört, aki az előzőt megnyerte.

A lapok értéke a következő (a legmagasabbtól a legalacsonyabbig - minden adu esetén egyforma):

- treff bubi
- pikk bubi
- kőr bubi
- káró bubi
- ász
- tízes
- király
- dáma
- kilences
- nyolcas
- hetes

A kört megnyerő játékos pontszámához hozzáadódik a lapok pontértékének összege. A pontszámok a következők:

Lap | Érték
ász | 11
tízes | 10
király | 4
dáma | 3
bubi | 2
kilences | 0
nyolcas | 0
hetes | 0

### A játék megnyerése

A játékot az nyeri, aki több mint 60 pontot szerez. Ha mindkét játékos 60 pontot ér el, akkor döntetlen az eredmény.

Pontszám | Eredmény
60 | 1
61..90 | 2
91..119 | 3
120 | 4

## Játék a hálózaton keresztül

A játék hálózaton keresztül egy másik játékos ellen is játszható. A játék megkezdése előtt mindkét játékosnak egy normál és egy távoli játékost kell kijelölnie (mindegy, hogy melyiket). Ha mindkét játékos ugyanazt jelöli be távoli játékosnak, akkor a játék megkezdése előtt azok automatikusan felcserélődnek.

A két gép közül az egyik lesz a kiszolgáló. Csak a kiszolgáló gép kezdhet új játékot. A kiszolgáló gép továbbítja a játék adatait a kliens gép felé. Az Ön gépe lesz a kiszolgáló, ha a hálózati beállításnál üres gépnevet ad meg. Ez a párbeszédablak jelenik meg új játék kezdése esetén. Ha kliensként akar játszani, akkor adja meg a kiszolgáló gép nevét a csatlakozáshoz. A port számát általában nem kell megváltoztatni, de bármilyen érték használható.

## A menük

### Fájl menü

Fájl Új játék

- Új játék kezdése. Hálózati játék esetén csak a kiszolgálón lehet használni. A hálózati klienst a kiszolgáló fogja automatikusan értesíteni a játék megkezdéséről.

Fájl A játék befejezése

- Félbeszakítja az éppen futó játékot.

Fájl A statisztika nullázása

- Törli az eredménynyilvántartásban szereplő értékeket. Ezek az értékek minden játék végén automatikusan frissülnek a játszott és megnyert játszmák számával, játékosonként. Ezzel a menüponttal ezt a táblázatot lehet alapállapotba hozni.

Fájl Üzenet küldése...

- Ha hálózaton keresztül játszik, akkor ezzel a menüponttal küldhet szöveges üzenetet az ellenfélnek.

Fájl Kilépés

- A program bezárása.

### Nézet menü

Nézet Az állapotsor megjelenítése

- Ezzel lehet megjeleníteni vagy elrejteni az állapotsort.

### Jellemzők menü

Jellemzők Kezdő játékos

- Itt lehet megadni, hogy az 1. vagy a 2. játékos kezdje-e a következő játékot.

Jellemzők Az 1. játékos

- Itt lehet kiválasztani, hogy ki játssza az 1. (a felső) játékost. Lehet (emberi) játékos, azaz az egeret kezelő helyi játékos, lehet a számítógép, ha azt akarja, hogy a program irányítson, vagy lehet távoli, ha egy hálózaton keresztül kapcsolódó, más gép előtt ülő személy az ellenfél.

Jellemzők A 2. játékos

- Lásd Az 1. játékos menüpont magyarázatát.

Jellemzők Szint

- A számítógép által irányított játékos erősségi szintje.

Jellemzők Csomag választása

- A kártyacsomag hátoldalának kiválasztása. Saját grafikát is használhat, ha lecseréli a `deck1.png` .. `deck6.png` képfájlokat a grafix alkönyvtárban (a képek mérete 72x96 képpont). Csak a valóban létező fájlok jelennek meg a menüben.

Jellemzők Névmódosítás...

- Itt lehet megváltoztatni az alapértelmezett neveket.

### Segítség menü

F1 Segítség Tartalom

- Elindítja a KDE Segítség rendszerét, megjelenítve ennek a dokumentumnak a nyitóoldalát.

Segítség Hibabejelentés...

- Ha valamilyen programhibát talált vagy továbbfejlesztési javaslata van, ezen a menüponton keresztül olyan hibabejelentő levelet írhat, mely automatikusan el fog jutni a KDE fejlesztőkhöz.

Segítség A(z) LSkat névjegye

- Megjeleníthető a program verziószáma és a szerző(k) neve.

Segítség A KDE névjegye

- Egy információs ablak jelenik meg a KDE projekt tevékenységéről.

## A szerzők neve és a licencegyezmény

&lskat;

Program copyright Martin Heni martin@heni-online.de, 2000.

Documentation copyright Martin Heni martin@heni-online.de, 2000.

Konvertálás a KDE 2.0 alá: Mike McBride mmcbride@ematic.com

&underFDL; &underGPL;
&documentation.index;