# A &karm; kézikönyve

## Bevezetés

A &karm; a különböző feladatokra fordított idő mérésére szolgál. Felhasználható például bizonyos felhasználóknál a rendszerben töltött idő kiszámlázásához, de arra is, hogy megtudja, a nap mekkora hányadát töltötte el a Doom-mal játszva vagy a Slashdot-ot olvasva.

A &karm; szerzőjét Sirtaj Singh Kang-nak hívják. A karm szó a szerző anyanyelvén (pandzsabi) azt jelenti, hogy munka.

## A &karm; használata

### A &karm; elindítása

Adja ki a `karm` parancsot egy parancsértelmezőben vagy válassza a Személyes időkövető menüpontot a KDE indítómenü Segédprogramok nevű menüpontjában. A standard Qt és KDE parancssori kapcsolók használhatók (kilistázásukhoz adja ki a ``karm` `--help`` parancsot).

### Általános használat

Először adja meg, hogy mely feladatok idejét szeretné mérni.

Egy feladat időmérésének elkezdéséhez jelölje ki azt és vagy kattintson rá duplán, vagy válassza az Indítás menüpontot az Időmérés menüben vagy nyomja meg az Indítás gombot az eszköztáron. Az időmérés leállításához vagy kattintson a feladatra duplán, vagy válassza a Leállítás menüpontot az Időmérés menüben vagy nyomja meg a Leállítás gombot az eszköztáron.

Egyszerre több feladat idejét is lehet mérni.

A feladatok adatait el lehet menteni és később vissza lehet tölteni.

## A &karm; felhasználói felülete

A &karm; főablaka a következő részekből áll: menüsor, eszköztár, feladatablak és állapotsor.

A &karm; főablaka A &karm; főablaka

### A feladatablak

Ebben az ablakban jelennek meg a különböző feladatok, mellettük látszik az aktuális munkafolyamatban és az összesen eltöltött idő. Azoknál a feladatoknál, amelyek időmérése folyamatban van, egy kis óra ikon látható a munkafolyamatbeli idő mellett.

Mindegyik feladat alfeladatokra bontható. Ha duplán rákattint egy feladatra, akkor kinyílik vagy összecsukódik az alfeladatok listája. Egy feladatra fordított idő az alfeladatok összesített idejéből valamint az alfeladatokhoz nem rendelhető saját időből áll.

### A &karm; menüsora

#### A Fájl menü

Ctrl S Fájl Mentés

- Elmenti a feladatok adatait a hozzájuk tartozó időértékekkel együtt

Ctrl P Fájl Nyomtatás

- Kinyomtatja a &karm; főablak tartalmát

Ctrl R Fájl A munkafolyamat idejének nullázása

- A feladat aktuális munkafolyamatban eltöltött idejének nullára állítása

Ctrl Q Fájl Kilépés

- A program bezárása

#### Az Időmérés menü

Ctrl S Időmérés Indítás

- Elindítja az időmérést a kijelölt feladatnál

Ctrl T Időmérés Leállítás

- Leállítja az időmérést a kijelölt feladatnál

#### A Feladat menü

Ctrl N Feladat Új

- Egy új feladat létrehozása

Ctrl Alt N Feladat Új alfeladat

- Új alfeladat létrehozása a kijelölt feladathoz

Del Feladat Törlés

- A kijelölt feladat vagy alfeladat törlése

Ctrl E Feladat Szerkesztés

- A kijelölt feladat nevének vagy felhasznált idejének módosítása

  Az időt kétféleképpen lehet módosítani: abszolút időértékek megadásával, amikor a munkafolyamat ideje és az összesített idő egymástól függetlenül megadható, és relatív időérték megadásával, amikor a megadott érték hozzáadódik (vagy kivonódik) a munkafolyamatbeli és az összesített időhöz.

#### A Beállítások menü

Beállítások A billentyűparancsok beállítása...

- Megnyit egy párbeszédablakot, melyben a program billentyűparancsai kényelmesen módosíthatók

Beállítások Egyéb beállítások...

- Megnyitja a &karm; beállításait tartalmazó párbeszédablakot

  A párbeszédablak két lapból áll: a Mentés feliratúból, melyen a program adatait tartalmazó fájl elérési útja, az automatikus mentés engedélyezése és időközének beállítása található, valamint Az üresjárat érzékelése opció, melynek bekapcsolása esetén figyelmeztető ablak jelenik meg bizonyos idejű inaktivitás után.

#### A Segítség menü

F1 Segítség Tartalom

- Megnyitja ezt a dokumentumot

Shift F1 Segítség Mi ez?

- A kezelőfelület elemeiről lehet rövid leírást kérni ennek segítségével

Segítség Hibabejelentés...

- Itt lehet e-mail-ben bejelenteni a programban talált hibákat

Segítség A KArm névjegye

- A program verziószáma és szerzőinek névsora található itt

Segítség A KDE névjegye

- A KDE projekt néhány fontosabb adata található itt

### Az eszköztár

Az eszköztáron nyomógombok találhatók az alábbi parancsokhoz:

(Ugyanazok a funkciók, mint a megfelelő menüpontok esetében.)

- Indítás

- Leállítás

- Új

- Új alfeladat

- Törlés

- Szerkesztés

### Az állapotsor

A munkafolyamat kezdete óta eltelt időt mutatja.

## A szerzők névsora és a licencegyezmény

&karm;

Program copyright Sirtaj Singh Kang taj@kde.org, 1997-2000.

Hozzájárultak még

- Espen Sand espen@kde.org

- Jesper Pedersen blackie@ifad.dk

- Kalle Dalheimer kalle@kde.org

- Klarälvdalens Datakonsult AB.

A Karm létrejöttét Harald Tveit Alvestrand titrax nevű nagyon hasznos kis segédprogramja inspirálta, melynek egyetlen hátránya az Xt könyvtár használata volt.

Documentation copyright Jonathan Singer jsinger@leeta.net és Sirtaj Singh Kang taj@kde.org, 2000.

&underFDL; &underGPL;

## A program telepítése

### A &karm; megszerzése

A &karm; a KDE kdeutils nevű csomagjának része, a csomag alapkönyvtárában található tájékoztató alapján kell lefordítani és telepíteni. A kdeutils legújabb változatát az ftp://ftp.kde.org/pub/kde/ címről lehet letölteni.

A &karm; lefordításának lépései:

    cd kdeutils/karm
    ./configure
    make
    su
    make install

&documentation.index;