# A &konsole; kézikönyve

## Bevezetés a &konsole; használatába

A &konsole; egy X-alapú terminálemulátor, mely parancssoros felületet (angolul: CLI-t) biztosít a KDE grafikus környezetben. A &konsole; használatakor nem kell több példányt használni a programból, mert képes egy ablakon belül több munkafolyamatot kezelni (helytakarékos).

A program leginkább azzal tűnik ki a többi terminálemulátor közül, hogy egyszerűen konfigurálható és egy ablakban több parancssort is tud kezelni.

A &konsole; lehetővé teszi az alábbiak használatát:

- &Linux; parancssoros munkafolyamatok

- Midnight Commander fájlkezelő munkafolyamatok

- Parancssoros munkafolyamatok

- `Rendszergazdai` parancssoros munkafolyamatok

- `Rendszergazdai` Midnight Commander munkafolyamatok

Az elindított munkafolyamatok könnyen átnevezhetők a jobb megkülönböztethetőség érdekében, illetve szignálokat (STOP, CONT, HUP, INT, TERM, KILL) lehet küldeni bármelyiknek.

A &konsole; könnyű kezelhetőségét segítik az alábbiak:

- a menüsor, az eszköztár és a keret elrejthető

- az ablakméretek, a betűtípusok, a színek és a billentyűparancsok módosíthatók

- a gördítősáv helye és láthatósága beállítható

A módosított beállítások elmenthetők alapértelmezésként, hogy a későbbi munkafolyamatok már az új beállításokkal induljanak.

### Előzmények

Azok, akiket érdekel az ingyenes X-terminálok családja, bizonyára tudják, hogy lényegében kétféle van belőlük: az eredeti xterm, mely az X megjelenése előtt egy-két hónappal már elkészült, és az xvt, egy egyszerűsített xterm-klón, melynek manapság főleg a különféle variánsai használatosak (például az eterm).

Több mint tíz év óta a &konsole; az első, az alapoktól újragondolt terminálemulátor. Sok szolgáltatást szorítottak be utólag az xterm-be (a `README` fájl úgy kezdődik, hogy Ki itt belépsz, hagyj fel minden reménnyel), a &konsole; viszont újszerű megközelítésre támaszkodik, modern technológiákra és az X-szel kapcsolatos tapasztalatokra építve.

## A &konsole; használata

### A program indulása

A &konsole; indításakor egy alkalmazás (általában egy Unix parancsértelmező) indul el az ablakban. A kurzornál lehet beírni a parancsokat.

&konsole; képernyő &konsole; képernyő

### Előzmények

Az ablak felső részén túlra kerülő sorokat megtekintheti, ha a gördítősávot felfelé mozgatja, vagy ha megnyomja a Shift Page Up kombinációt (ez egy oldallal visz feljebb). Használható még a Shift Page Down kombináció (egy oldallal lejjebb), a Shift fel kombináció (egy sorral feljebb) és a Shift le kombináció (egy sorral lejjebb). (Feltéve, hogy a "Parancsnapló" opció be van kapcsolva.)

### Az egérgombok

Bal

- Ha lenyomja a bal egérgombot, akkor az eseményként jut el a terminálemulátorban futó alkalmazáshoz, ha az kezeli az egeret. Ha kezeli, akkor a &konsole; ezt egy nyíl alakú kurzorral jelzi, ha nem, akkor egy I-alakúval.

  Ha a bal egérgombot lenyomva tartja és az egeret mozgatja egy olyan alkalmazás fölött, amely nem kezeli az egeret, akkor egy területet jelöl ki. A művelet közben a kijelölt szövegrész inverzben jelenik meg a jó láthatóság érdekében. A gomb elengedésekor a kijelölt szövegrész a vágólapra másolódik, ahonnan az adatok a &konsole;-ban vagy bármelyik más alkalmazásban feldolgozhatók.

  Általában sorvége jel kerül minden egyes kijelölt szövegsor végére. Legtöbbször ezzel a kiegészítéssel lehet a másolás eredményét a legkönnyebben feldolgozni. Bizonyos fajta szövegeknél a sorvége jel nem szükséges, ilyenkor az a legjobb, ha a szöveg folyamatosan, kiegészítő jelek nélkül kerül a vágólapra, hogy a fogadó alkalmazásban hibátlanul megtörténhessen például az automatikus áttördelés. Ennek eléréséhez tartsa lenyomva a Ctrl gombot a szöveg kijelölése közben.

  Ha kijelölés közben az egérmutatóval az ablak felső vagy alsó széléhez ér, akkor a &konsole; felfelé illetve lefelé görgeti el a szöveget, így hozzáférhetővé válik a parancsnapló tartalma is. A görgetés félbeszakad, ha nem mozgatja tovább az egeret.

  Az egérgomb elengedése után a &konsole; inverz módon jeleníti meg a kijelölt területet, hogy az továbbra is jól látható maradjon. A kijelzés visszavált a normál módra, ha a vágólap tartalma megváltozik, vagy a kijelölt területen belül megváltozik a szöveg, vagy kattint egyet a bal egérgombbal.

  Ha az alkalmazás kezeli az egeret, akkor le kell nyomni a Shift billentyűt, mielőtt az egérrel kattint.

Középső

- A középső egérgomb lenyomásával lehet a vágólapon található szöveget beilleszteni.

  Ha csak kétgombos egérrel rendelkezik, akkor a bal és a jobb gombok egyszerre lenyomásával lehet a középső gomb lenyomását emulálni.

Jobb

- A jobb gombbal a Beállítások menü hívható elő. A &Ctrl; jobb gombbal a Fájl menüt, míg a &Shift; jobb gombbal a Munkafolyamatok menüt lehet elérni.

### Menüsor

A menüsor a &konsole; ablak felső részén található. Tetszés szerint elrejthető illetve láthatóvá tehető A menüsor megjelenítése opcióval a Beállítások menüben. Ha a menüsor el van rejtve, akkor A menüsor megjelenítése menüpont úgy érhető el, ha a jobb egérgombbal az ablakra kattint.

#### A Fájl menü

Fájl Parancsértelmező (Linux-emuláció)

- Elindít egy olyan új munkafolyamatot, mely egy parancssoros Linux rendszert emulál.

  Lásd a `README.linux.console` fájlt (a &konsole; forráskód-csomagjában) azzal kapcsolatos információkért, hogy milyen különbségek vannak a &Linux; konzol és a tipikus &UNIX; konzol között.

Fájl Midnight Commander

- Elindít egy új Midnight Commander munkafolyamatot (ez egy elterjedten használt karakteres módú fájlkezelő).

Fájl Parancsértelmező

- Elindít egy új parancssoros munkafolyamatot.

Fájl Parancsértelmező (rendszergazdáknak)

- Elindít egy új parancsértelmezőt a `root` felhasználó (a rendszergazda) nevében.

  A rendszergazdai (`root`) jelszó megadása után megjelenik egy `#` jellel kezdődő parancssor, jelezve, hogy a parancsok végrehajtása rendszergazdai jogosultságokkal történik. Erre gyakran szükség lehet szoftverek telepítéséhez vagy a rendszer karbantartásához, de elővigyázatosan kell használni az adatvesztés elkerülése érdekében.

Fájl Midnight Commander (rendszergazdáknak)

- Elindít egy új Midnight Commander munkafolyamatot a rendszergazda (`root`) nevében.

  A rendszergazdai jelszó megadása után elindul a Midnight Commander, amelynek parancssorában egy `#` jel lesz látható, jelezve, hogy a parancsok végrehajtása rendszergazdai jogosultságokkal történik. Erre gyakran szükség lehet, de elővigyázatosan kell használni az adatvesztés elkerülése érdekében.

Fájl Kilépés

- Kilépés a &konsole;-ból: az összes munkafolyamat és a belőlük indított alkalmazások is bezáródnak.

Új munkafolyamat billentyűkombinációval is indítható. Alapértelmezésben az Alt Ctrl N kombináció van érvényben. Saját billentyűkombináció is definiálható egy új munkafolyamat indítására. A `$`KDEDIR`/share/apps/konsole` könyvtárban levő `*.keytab` fájlok billentyűkombinációkat adnak meg.

Például ha az aktív "keytab" fájlban a következő definíció szerepel: `key F12 + Shift : newSession`, akkor a &Shift;F12 billentyűkombináció lenyomására elindul egy új parancsértelmező. Egy "keytab" fájl kiválasztásához használja a Beállítások Billentyűzet menüpontot. A billentyűkombinációk definiálásával kapcsolatban további információ a `README.KeyTab` fájlban olvasható.

#### A Munkafolyamatok menü

Munkafolyamatok Szignál küldése

- Szignál küldése - a kiválasztott szignált küldi el a program a munkafolyamatban elindított parancsértelmezőnek vagy más programnak.

  A választható szignálfajták:

  STOP | egy folyamat futásának felfüggesztése
  CONT | egy felfüggesztett folyamat futásának folytatása
  HUP | a vezérlő terminál nem elérhető vagy a vezérlő folyamat lefagyása
  INT | billentyűzetmegszakítás
  TERM | a folyamat bezárása
  KILL | a folyamat kilövése

  A szignálokról további részleteket tudhat meg, ha kiadja a ``man` `7 signal`` parancsot.

Munkafolyamatok A munkafolyamat átnevezése...

- Az aktív munkafolyamat nevének megváltoztatása

Munkafolyamatok Munkafolyamat-ikonok...

- A menü alján látható a létező munkafolyamatok listája. Kiválasztás esetén a munkafolyamat aktiválódik.

  A Shift balra/Shift jobbra gombokkal lehet lépegetni a munkafolyamatok között.

#### A Beállítások menü

Beállítások A munkafolyamat átnevezése...

- Az aktív munkafolyamat nevének megváltoztatása

Beállítások A menüsor megjelenítése

- A menüsor elrejtése illetve megjelenítése

Beállítások Az eszköztár megjelenítése

- Az eszköztár elrejtése illetve megjelenítése

Beállítások A keret megjelenítése

- Az ablak keretének elrejtése illetve megjelenítése

Beállítások Gördítősáv

- A gördítősáv elhelyezkedését határozza meg: rejtett, balról vagy jobbról

Beállítások Teljes képernyős mód

- Váltás a normál méretű és a teljes képernyős ablak között

Beállítások Méret

- A szöveges terület méretének beállítása (oszlopok x sorok alakban)

Beállítások Betűtípus

- A betűtípus és a betűméret beállítása

  Ha az Egyéni opciót választja, akkor tetszőleges betűtípust, betűméretet és stílust választhat. A `README.fonts` fájlban (amely megtalálható a &konsole; forráskód-csomagjában) találhat információt azzal kapcsolatban, hogy mely betűtípusokat érdemes használni.

Beállítások Színösszeállítás

- A szöveg és a háttér színének beállítása

  A színsémák listája a `$KDEDIR/share/apps/konsole/*.schema` fájlokból származik. A `$KDEDIR/share/apps/konsole/README.Schema` fájlban olvashatók részletek a színösszeállítás-fájlok (sémafájlok) formátumával kapcsolatban. Igény szerint új fájlok hozhatók létre illetve módosíthatók a meglevők. Egyéni séma létrehozható a KDE vezérlőközpont Rendszer Konsole moduljában is.

Beállítások A pufferelt sorok száma...

- Megnyit egy párbeszédablakot, amelyben beállítható a képernyősorok eltárolása. A Bekapcsolás opcióval be- illetve kikapcsolható az ablak tetején túlra jutó sorok mentése. A sorok száma mezőben megadható, hogy hány sor legyen eltárolva. Közvetlenül is beírható a kívánt érték, illetve használhatók a beviteli mező mellett levő nyilak, amelyekkel 100 sorral növelhető illetve csökkenthető az érték. Az Alapértékek gombbal visszaállítható 1000-re az eltárolt sorok száma. Az OK gombbal menthetők a beállítások, a Mégsem gombbal pedig lezárható a párbeszédablak a módosítások mentése nélkül. A Segítség gomb lenyomására megjelenik jelen kézikönyv.

Beállítások Kódolás

- Még nem használható.

Beállítások Billentyűzet

- A billentyűzetkiosztás kiválasztása

  A billentyűzetkiosztások listája a `$KDEDIR/share/apps/konsole/*.keytab` fájlok alapján készül. A "keytab" fájlformátum a `$KDEDIR/share/apps/konsole/README.KeyTab` fájlban kerül ismertetésre. Igény szerint új fájlok vehetők fel illetve módosíthatók a meglevők.

Beállítások Szóelválasztók...

- Megadható, hogy mely karakterek legyenek szóelválasztóként kezelve.

  Arra van hatással, hogy mekkora szövegrész lesz kijelölve a szövegre való dupla kattintás hatására. Ennek leginkább a nem nyugati karakterkészletek esetén van jelentősége.

Beállítások Figyelmeztetés a nyitott munkafolyamatokra bezáráskor

- Ha ez az opció be van állítva, akkor egy több munkafolyamatot tartalmazó &konsole;-ablak lezárásakor figyelmeztetés jelenik meg.

Beállítások A beállítások mentése

- A jelenlegi beállítások mentése alapértelmezettként

#### A Segítség menü

F1 Segítség Tartalom

- Jelen dokumentum tartalomjegyzékének megnyitása

Segítség Technikai leírás

- Részletes műszaki jellegű információk a terminálemulációról és a &konsole; működéséről

Segítség Hibabejelentés...

- A &konsole;-ban talált hiba bejelentése vagy új funkció kérése

Segítség A Konsole névjegye

- Információ a &konsole; szerzőiről

Segítség A KDE névjegye

- Információ a KDE projektről

### Az eszköztár

Az eszköztár a &konsole; ablakának alján található.

Az eszköztár elrejthető illetve megjeleníthető a Beállítások menüben szereplő Az eszköztár megjelenítése menüponttal vagy az eszköztár szélén látható fogantyúval. Az eszköztáron látható egy Új ikon és egy-egy ikon minden aktív munkafolyamatnak. Az Új ikonra kattintva megnyílik egy új parancsértelmező munkafolyamat.

Ha egy már létező munkafolyamat ikonjára kattint, akkor az illető munkafolyamat aktiválódik.

Ha az eszköztár nincs megjelenítve, akkor a Shift balra illetve a Shift jobbra billentyűkombinációval lehet váltani a munkafolyamatok között.

### Parancssori paraméterek

Ha a &konsole;-t parancssorból indítja, akkor az alábbi paraméterek használhatók az indításnál:

`--help`

- kilistázza a lehetséges paramétereket

`--name`

- beállítja az ablak címsorában megjelenő nevet

`--ls`

- bejelentkezési parancsértelmezőt indít el

`--nowelcome`

- az "Üdvözli Önt a &konsole;" indításkori üzenet letiltása

`-T,--title`

- az ablakcímsor szövegének beállítása

`--xwin`

- nem kerül felhasználásra

`--nohist`

- az ablak felső során túlra kerülő sorok eltárolásának letiltása

`--notoolbar`

- a &konsole;-t eszköztár megjelenítése nélkül indítja el

`--vt_sz` `OOxSS`

- a terminálablak OO darab oszlopból és SS darab sorból fog állni

`-e` `parancs`

- a megadott `parancs` végrehajtása a parancsértelmező helyett

Például:

    bash$ konsole--vt_sz 90x25--nohist

elindít egy 90 oszlopból és 25 sorból álló &konsole; ablakot, a sorok mentése nélkül

A &konsole; elfogad néhány általános &Qt; és KDE parancssori kapcsolót is:

`--help-qt`

- kilistázza a Qt-vel kapcsolatos parancssori kapcsolókat

`--help-kde`

- kilistázza a KDE-vel kapcsolatos parancssori kapcsolókat

`--help-all`

- kilistázza az összes parancssori kapcsolót

`--author`

- megjeleníti a szerző(k) nevét

`-v,--version`

- kiírja a verziószámot

`--license`

- licencinformációt jelenít meg

## Köszönetnyilvánítás és a licencfeltételek

A &konsole; karbantartója Chris Machemer machey@ptd.net

A &konsole; alkalmazás Copyright Lars Doelle, 1997-2000 lars.doelle@on-line.de

Ezt a dokumentumot Jonathan Singer jsinger@genome.wi.mit.edu készítette.

DocBook SGML-re konvertálta: Michael McBride mmcbride@ematic.com és Lauri Watts vampyr@atconnex.net

Fordítás magyar nyelvre: Szántó Tamás tszanto@mol.hu

&underFDL; &underGPL;

## Telepítés

A &konsole; a &kde; 2.0 alapcsomag része. Telepítése automatikusan megtörténik a &kde; telepítésekor. &kde; 2.0 szükséges a működéséhez.

Ha a további részletek érdeklik, látogasson el a &kde; honlapjára: http://www.kde.org/

Ha a &konsole; alkalmazást meg szeretné szerezni, töltse le a kdebase csomagot, majd fordítsa le és telepítse azt a csomag főkönyvtárában található információk alapján. A kdebase csomag újabb verziói a következő címen szerezhetők meg: ftp://ftp.kde.org/pub/

A &konsole; telepítési teendői:

    $  cd kdebase/konsole
    $  ./configure
    $  make
    Majd rendszergazdaként:
    #  make install

A &konsole;-nak a &Linux;tól eltérő platformokon való lefordításával kapcsolatban a &konsole; forráscsomagjának `README.ports` fájljában található információ. Tartalmaz egy listát bizonyos platformok szakértőiről (Tru64, Solaris, OpenBSD), és további &UNIX; platformokhoz értő önkénteseket keres.

&documentation.index;