# A &kmines; kézikönyve

## Bevezetés

A &kmines; a klasszikus aknakereső játék egy változata. Fel kell fedni az összes üres mezőt úgy, hogy ne robbanjon fel egyetlen akna sem.

Ha felfed egy mezőt, megjelenik rajta egy szám, mely megmutatja, hogy hány akna található a szomszédos mezőkben összesen. Ha ez a szám nulla, akkor a szám eltűnik, és a program automatikusan felfedi az összes szomszédos mezőt. Hogy elkerülhető legyen egy mező véletlen felfedése, erősen ajánlott, hogy jelölje meg zászlócskával azokat a mezőket, amelyek az Ön feltételezése szerint aknát tartalmaznak.

## A játék menete

A játék során elsősorban az egeret és annak három gombját érdemes használni (kétgombos egereknél általában bekapcsolható a harmadik gomb emulációja: a középső gombbal való kattintás kiváltható a bal és a jobb gomb egyszerre történő lenyomásával) a mezők felfedéséhez és megjelöléséhez. A pontos hozzárendelések:

- A bal gombbal lehet felfedni egy mezőt. Ha a mezőben akna rejtőzött, akkor az felrobban, és a játék véget ér.

  Ha a mezőben nincs akna, akkor megjelenik egy szám, mely megmutatja, hogy a szomszédos mezők összesen hány aknát tartalmaznak. Hogy pontosan melyek? Ennek kiderítése a játék célja.

  Minden mezőnek 8 szomszédja van (kivéve a tábla szélén található mezőket).

  Ha egyik szomszédos mező sem tartalmaz aknát, akkor a mező üres marad, és a program automatikusan felfedi az összes szomszédos mezőt.

  Ha a bal egérgombbal rákattint egy zászlóval megjelölt mezőre, akkor nem történik semmi.

- A jobb egérgombbal lehet megjelölni (piros zászlóval) azokat a mezőket, amelyek az Ön szerint aknát tartalmaznak, vagy a megfelelő beállítás esetén a bizonytalan mezőket (kérdőjellel). Ez utóbbi segíthet, míg az aknák helyzetén töpreng.

- A középső gombbal lehet felfedni a szomszédos mezőket, ha azokon már az összes aknát megjelölte. Ez azért előnyös, mert így nem kell egyesével végigkattintgatni az üresnek ítélt mezőket.

  Ha valamelyik aknát tévesen jelölte meg, akkor felrobban egy akna...

- A sárga, mosolygó arcocskát megnyomva lehet új játékot kezdeni.

Ezek az alapértelmezett beállítások. Az egérgombokhoz rendelt műveleteket meg lehet változtatni. Erről részletesebben A játék beállításai részben olvashat.

### A program főablaka

A program főablaka A program főablaka

A főablak három részre tagolódik:

- Egy keretben látszik, hogy még hány megjelöletlen akna található a játéktéren. Ha megjelöl egy új mezőt, ez a szám eggyel csökkenni fog.

  Ez a szám csak azt mutatja meg, hogy hány jelölés hiányzik még, azt nem, hogy az eddig végrehajtott jelölések helyesek-e.

  Ebben a példában még tíz akna nincs megjelölve.

- A sárga mosolygó arcocska - erre kattintva lehet új játékot kezdeni. Ha elveszíti a játékot, akkor az arc szomorúvá válik...

- A jobb oldali keretben a játék kezdete óta eltelt idő látszik. A legjobb időeredményeket (minden nehézségi szinthez külön-külön) eltárolja a program.

- A játéktér. Ennek mérete a beállított nehézségi szinttől függ. Ebben a példában 8x8=64 mezőből áll. Itt folyik maga a játék.

- Az ablak alján látható állapotsor. Ebben a példában épp ez látható rajta: A játék szünetel.

## A játék beállításai

A játék beállításai a Beállítások Beállítások menüpontból érhetők el - ezt választva megjelenik egy párbeszédablak.

A &kmines; beállításai A &kmines; beállításai

Ez a párbeszédablak két lapot tartalmaz.

A főbb beállítások

- A legfelső opció a Mezőméret feliratot viseli. Ez határozza meg, hogy hány képpont egy mező szélessége. Alapértelmezés szerint kicsire van állítva, de a méret megnövelhető, ha nagyfelbontású képernyőn dolgozik.

  A következő opció felirata: A kérdőjel engedélyezése. Ez határozza meg, hogy a mezők megjelölhetők-e bizonytalannak. Ha bejelöli, akkor ha a jobb egérgombbal rákattint egy mezőre, az jelölést kap (piros zászló). A következő jobb kattintásra a zászló ? ikonná változik, azt jelezve, nem biztos, hogy akna rejtőzik a mezőben. A következő kattintásra minden jelölés eltűnik a mezőből.

  Ha ez az opció nincs bejelölve, akkor az első jobb kattintásra a mező ugyanúgy jelölést kap (piros zászlóval), mint az előző esetben, de a másodikra ismét üresre vált (a kérdőjel kimarad).

  A következő opció A billentyűzet engedélyezése feliratot viseli. Itt lehet engedélyezni a billentyűparancsok használatát.

  Ez az opció csak a játékhoz közvetlenül kapcsolódó billentyűparancsokat érinti. A menüparancsok, például az Új játék vagy a Kilépés, ettől függetlenül mindig működnek.

  A lap legalján a három egérgombhoz rendelt funkciókat lehet megváltoztatni. A választható parancsok:

  Felfedés

- Egy mező tartalmának megjelenítése. Ha nincs akna a mezőben, akkor megjelenik rajta egy szám, ha van, akkor az felrobban és a játéknak vége...

Jelölés

- Ha ezzel a gombbal kattint egy mezőre, akkor a jelölés ki-be kapcsolódik.

Automatikus felfedés

- Ha ezzel a gombbal kattint egy mezőre, akkor az azzal szomszédos, zászlóval nem jelölt mezőket automatikusan felfedi a program. Ha valamelyik szomszédos mező a feltételezés ellenére mégis aknát tartalmaz, akkor az felrobban, a játék pedig véget ér.

Kérdőjel ikonra váltás

- Ezzel a gombbal lehet egy mező "bizonytalan" állapotát (melyet kérdőjel-ikon jelez) ki-be kapcsolni.

Színbeállítások

- Ebben az ablakban lehet módosítani a játéktér színeit. Egy szín megváltoztatásához kattintson valamelyik felirat melletti szín-gombra, és állítsa be az új szín értékét.

A módosítások mentése

- A módosítások elvégzése után kattintson az "OK" gombra az új értékek eltárolásához.

  Ha nem akarja megtartani a változtatásokat, kattintson a "Mégsem" gombra a módosítások eldobásához.

  Ha az Alapértelmezés gombra kattint, a program visszaállítja az alapértelmezett beállításokat. Kattintson az OK gombra az alapértelmezett értékek elmentéséhez vagy folytassa tovább a beállítást.

## A billentyűparancsok listája

Az alábbiakban röviden felsoroljuk az egyes menüpontok funkcióit.

### A Játék menü

A Játék menü 5 menüpontot tartalmaz.

&Ctrl;N Játék Új játék

- Elkezd egy új játékot.

&Ctrl;H Játék Dicsőségtábla...

- Megmutatja a legjobb eredményeket (a legrövidebb teljesítési időket) minden szinthez.

Játék Szünet

- Felfüggeszti a játékot. A tábla nem lesz látható (hogy ne lehessen csalni). Megjelenik egy gomb, melyet megnyomva folytatható a játék.

&Ctrl;P Játék Nyomtatás

- Kinyomtatja a játéktáblát.

&Ctrl;Q Játék Kilépés

- Bezárja a programot

### A Beállítások menü

Beállítások A menüsor megjelenítése

- Ha be van jelölve ez az opció, akkor a menüsor látszani fog, máskülönben nem.

  Az elrejtett menüsor visszaállításához kattintson a program ablakában a játékmezőkön kívülre a jobb egérgombbal. Ekkor megjelenik egy menü, melyben válassza A menüsor megjelenítése menüpontot, és a menüsor újból láthatóvá válik.

Beállítások A billentyűparancsok beállítása...

- Itt lehet megváltoztatni a programban használható billentyűparancsokat.

Beállítások A KMines beállításai

- Megnyitja a program beállítóablakát. A beállítási lehetőségek részletes leírását lásd itt: A játék beállításai.

Beállítások Szint

- Az almenüből kiválasztható a játék nehézségi szintje.

  Három előre definiált nehézségi szint létezik: könnyű (64 mező, 10 akna), közepes (256 mező, 40 akna), és nehéz (480 mező, 99 akna). Létre lehet hozni Egyéni... nehézségi szintet is.

  Ha az Egyéni... lehetőséget választja, megjelenik egy kis párbeszédablak, melyben beállítható a szélesség (a mezők száma vízszintesen), a magasság (a mezők száma függőlegesen) és az aknák száma (csúszkák segítségével vagy a szám közvetlen beírásával).

### A Segítség menü

&help.menu.documentation;

### Az alapértelmezett billentyűparancsok

Az alábbi táblázat az alapértelmezett billentyűparancsokat tartalmazza.

### Menüparancsok

Billentyűparancs | Művelet
kurzorbillentyűk | A kurzor mozgatása.
&Ctrl; | Felfedi a zászlóval nem jelölt szomszédos mezőket.
&Ctrl;N | Új játék kezdése
&Ctrl;P | A játék szüneteltetése
&Ctrl;P | A játék kinyomtatása
&Ctrl;Q | Kilépés a programból
F1 | A dokumentáció tartalomjegyzéke
&Shift;F1 | Mi ez?
&Shift; | Akna felfedése
szóköz | Megjelölés aknaként

Ezek a hozzárendelések megváltoztathatók a Beállítások A billentyűparancsok beállítása menüpontban.

## A szerzők névsora és a licencegyezmény

&kmines;

Program copyright: Nicolas Hadacek (hadacek@kde.org), 1996-2000.

Documentation copyright: Nicolas Hadacek (hadacek@kde.org), 2000.

A dokumentáció frissítése a KDE 2.0-hoz: Mike McBride (mpmcbride7@yahoo.com)

Magyar fordítás: Szántó Tamás tszanto@mol.hu

&underFDL; &underGPL;

## Telepítés

### A program megszerzése

&install.intro.documentation;

### Lefordítás és telepítés

&install.compile.documentation;