# A &kghostview; kézikönyve

## Bevezetés

A &kghostview; &PostScript; (`.ps`, `.eps`) és Portable Document Format (`.pdf`) fájlok megjelenítésére és kinyomtatására alkalmas. Lényegében egy grafikus előtétprogram Tim Theisen Ghostview nevű alkalmazásához, mely egy megjelenítőprogram Adobe &PostScript; nyelvű dokumentumokhoz. A &PostScript; egy elterjedt oldalleíró nyelv &UNIX;-alapú nyomtatórendszerekhez. A &kghostview; elsődleges célja a nyomtatandó dokumentumok előképének kirajzolása és a dokumentumok megjelenítése olvasáshoz.

A &kghostview; együtt tud működni a Ghostscript legtöbb új verziójával. Érdemes a lehető legújabb verziót használni, hogy a sebesség optimális legyen.

Ha a dokumentum nem tesz eleget az Adobe dokumentumszerkezeti előírásainak, akkor a program csökkentett funkcionalitással működik. Ha például hiányzik a tartalomjegyzék, akkor a dokumentumban nem lehet mozogni és oldalakat sem lehet kijelölni.

## Az alapvető tudnivalók

Ebben a részben ismertetjük a &kghostview; ablak főbb részeit, az eszköztár gombjait és az oldallista használatát.

Egy &kghostview; példányban egyszerre csak egy dokumentum nyitható meg. Az ablak címsorában mindig megjelenik az aktuális dokumentum neve.

Az eszköztár és a dokumentumban való navigálást segítő mezők elrejthetők a Beállítások menüben, hogy nagyobb képernyőterület maradjon a dokumentum megjelenítéséhez.

A középső részen látszik a dokumentum aktuális oldala. Ha az oldal túl nagy ahhoz, hogy kényelmesen elférjen az ablakban, automatikusan gördítősávok jelennek meg a széleken, bár ezt le lehet tiltani a Beállítások menüben.

Egy oldalon belül a felfelé és lefelé nyilakkal lehet mozogni.

Az eszköztár Következő oldal és Előző oldal gombjaival lehet a dokumentum oldalai között váltani. Ha a bal egérgombbal rákattint az oldallista egy elemére, az lesz az aktuális oldal.

Ha az oldal nem jeleníthető meg egészen, mert túl magas, akkor a Görgetés felfelé és a Görgetés lefelé gombokkal lehet a dokumentum teljes hosszában mozogni.

Ha bejelölte a megfelelő opciót a Beállítások menüben, akkor az oldallista megjelenik az ablak bal oldalán. A lista két oszlopból áll: az első a kijelöltséget mutatja (piros zászló = kijelöltség), a másodikban az oldalszám áll. Az oldallista segítségével könnyen rá lehet ugrani bármelyik oldalra, és ki lehet jelölni a nyomtatandó oldalakat.

Az oldaljelölés bekapcsolásához nyomja meg a Ctrl M-et vagy kattintson a középső egérgombbal az oldal számára. A jelölés eltávolításához, átkapcsolásához használja a jobb gombbal a listán belül bárhol előhívható felbukkanó menüt, vagy a menüsorból az Oldalkijelölések menüt.

## A menük

### A Fájl menü

&Ctrl; O Fájl Megnyitás...

- Megnyit egy dokumentumot. Ha van nyitott fájl, az automatikusan bezáródik.

Fájl Legutóbbi megnyitása

- Megnyit egy dokumentumot a legutóbb használt fájlok listájából. Ha van nyitott fájl, az automatikusan bezáródik.

Fájl Mentés másként...

- Elmenti az aktuális fájl tartalmát.

&Ctrl; P Fájl Nyomtatás...

- Kinyomtatja az aktuális dokumentumot. A nyomtatási párbeszédablakban megadható, hogy csak a kijelölt oldalakat vagy az összeset kell-e nyomtatni.

Fájl Dokumentumjellemzők...

- Megjeleníti a dokumentum néhány fontos adatát.

&Ctrl; Q Fájl Kilépés

- Bezárja a programot.

### A Nézet menü

Nézet Újra megjelenítés

- Újrarajzolja az aktuális oldalt.

Nézet Igazítás az oldalszélességhez

- Olyan nagyítási tényezőt választ ki, amellyel az oldal pontosan kitölti a rendelkezésre álló ablakszélességet.

Nézet Tájolás

- Megváltoztatja a lapok tájolását. A választási lehetőségek: automatikus, álló, fekvő, fejjel lefelé és fekvő (balra) (ez olyan, mint a fekvő, csak másik irányba).

Nézet Papírméret

- Úgy alakítja át a nézetet, mintha más lenne a papírméret (a méretarány nem változik). Általában érdemes az automatikust választani.

&Ctrl; &Shift;+ Nézet Nagyítás

- Megnöveli a nagyítási tényezőt.

&Ctrl; - Nézet Kicsinyítés

- Lecsökkenti a nagyítási tényezőt.

Page Up Nézet Az előző oldal

- A dokumentum előző oldalára lép.

Page Down Nézet A következő oldal

- A dokumentum következő oldalára lép.

&Ctrl; Home Nézet Első oldal

- A dokumentum első oldalára lép.

&Ctrl; End Nézet Utolsó oldal

- A dokumentum utolsó oldalára lép.

Shift Space Nézet Görgetés felfelé

- Lefelé lehet vele mozogni a dokumentumban.

Nézet Ugrás egy oldalra...

- Itt lehet kiválasztani, hogy melyik legyen az aktuális oldal.

### Az Oldalkijelölések menü

Ez a menü úgy is előhívható, hogy a jobb egérgombbal az oldallistára kattint.

&Ctrl; M Oldalkijelölések Az aktuális oldal kijelölése

- Kijelöli az aktuális oldalt.

Oldalkijelölések Az összes oldal kijelölése

- Kijelöli a dokumentum összes oldalát.

Oldalkijelölések A páros oldalak kijelölése

- Kijelöli az összes páros sorszámú oldalt a dokumentumban. A páratlan oldalak kijelölése és Az oldalkijelölések átbillentése menüponttal együtt könnyen megoldható a kétoldalas nyomtatás egyoldalas nyomtató esetén.

Oldalkijelölések A páratlan oldalak kijelölése

- Kijelöli az összes páratlan sorszámú oldalt a dokumentumban.

Oldalkijelölések Az oldalkijelölések átbillentése

- Átállítja az oldalkijelöltséget minden oldalon.

Oldalkijelölések Az oldalkijelölések törlése

- Törli a kijelölést a dokumentum mindegyik oldaláról.

### A Beállítások menü

Beállítások Az eszköztár megjelenítése

- Ki-be kapcsolja az eszköztárat.

Beállítások Az állapotsor megjelenítése

- Ki-be kapcsolja az állapotsort.

Beállítások A gördítősávok megjelenítése

- Ki-be kapcsolja a függőleges és vízszintes gördítősávokat.

Beállítások Figyelőfájl

- Ha bejelöli ezt, akkor a dokumentumnézet automatikusan felfrissül, ha a dokumentum megváltozik a lemezen.

Beállítások Az oldallista megjelenítése

- Ki-be kapcsolja az oldallistát.

Beállítások Az oldalnevek megjelenítése

- Ha ez be van jelölve, akkor az aktuális oldal neve (ha van) megjelenik az állapotsorban.

Beállítások A &kghostview; beállításai...

- Előhívja a &kghostview; beállítóablakát.

### A Segítség menü

F1 Segítség Tartalom

- Megjeleníti ezt a dokumentumot.

&Shift;F1 Segítség Mi ez...

- Ennek hatására az egérmutató kérdőjellé változik - csak a program egy későbbi verziójában fog működni a szokásos segítségkérési funkció.

Segítség Hibabejelentés...

- A megjelenő űrlapot kitöltve könnyen bejelenthetők a programban talált hibák.

Segítség A &kghostview; névjegye

- Megjeleníti a program verziószámát, a szerzők nevét, a licencegyezményt.

Segítség A KDE névjegye

- Megjelenít néhány adatot a KDE-ről.

## Beállítások

A beállítások párbeszédablaka a Beállítások A &kghostview; beállításai... menüponttal hívható elő. Két lapot tartalmaz: az Általános beállítások és A Ghostscript beállításai nevűt.

### Általános beállítások

Ha bejelöli az Élsimítás opciót, akkor a szövegek finomabb élekkel jelennek meg, de ez az eljárás nagy memóriaigényű és lassabb szövegmegjelenítést eredményez. A Ghostscript régebbi változatai egyáltalán nem támogatták az élsimítást.

A Platform-betűtípusok opciót akkor jelölje be, ha az operációs rendszer betűtípusait szeretné használni a Ghostscript betűtípusai helyett.

Akkor jelölje be az Üzenetek opciót, ha értesítést szeretne kapni a Ghostscript értelmező hibajelzéseiről.

Itt lehet megadni, hogy a &kghostview; fekete-fehér, szürkeárnyalatos vagy színes képmegjelenítést használjon.

### A Ghostscript beállításai

Ebben a párbeszédablakban meg lehet adni a Ghostscript értelmező nevét, az Élsimításkor használt argumentumokat és Az élsimítás nélküli argumentumokat. Az alapértelmezéseket általában nem érdemes megváltoztatni.

## Köszönetnyilvánítások és a licencegyezmény

&kghostview;

## Program Copyright:

- Mark Donohoe (a program első verziójának szerzője), 1998.

- David Sweet (dsweet@kde.org) - Karbantartó, 1999-2000.

- Wilco Greven (greven@kde.org) - Az aktuális karbantartó (2000-2001.)

## Hozzájárultak még

- David Faure (a keretprogram)

- Daniel Duley (átalakítás a Kparts-hoz)

- Espen Sand (párbeszédablakok)

Documentation copyright: Pamela Roberts (pam.roberts@btinternet.com), 2001.

Magyar fordítás: Szántó Tamás tszanto@mol.hu

&underFDL; &underGPL;

## Telepítés

A &kghostview; a &kde; 2 projekt része, melyről sok információ található itt: http://www.kde.org.

A &kghostview; használatához szükség van a Ghostscript alkalmazásra és a &kde; 2 programkönyvtárakra. A Ghostscript honlapja: http://www.cs.wisc.edu/~ghost/

A legtöbb disztribúcióban megtalálható a &kghostview;, de ha valami miatt szükség lenne az eredeti forráskódra, az megtalálható a kdegraphics csomagban itt: ftp://ftp.kde.org/pub/kde/, a KDE projekt központi FTP-kiszolgálóján.

A &kghostview; legfrissebb verziószáma mindig megtudható itt: http://apps.kde.com.

A program lefordításához és telepítéséhez az alábbi parancsokat kell kiadni rendszergazdaként a &kghostview; forráscsomag alapkönyvtárában:

    % ./configure
    % make
    % make
     install

A &kghostview; fordítási szkriptjei az `autoconf` és az `automake` segítségével készültek, kézi beállítást nem igényelnek. A felmerült problémák leírását küldje el a &kde; levelezőlistákra.

&documentation.index;