# A &kmenuedit; kézikönyve

## Bevezetés

A &kmenuedit; egy szerkesztőprogram a &kde; menü módosításához.

A &kmenuedit; elindításához kattintson a jobb egérgombbal a K menü gombjára, vagy válassza a Menüszerkesztő menüpontot a főmenü Rendszer nevű almenüjéből.

A &kmenuedit; segítségével:

- Megtekinthető és megváltoztatható a K menü tartalma

- Használhatók a Kivágás, Másolás, Beillesztés menüpontok a menüelemekkel

- Új almenük létrehozhatók, a meglévők törölhetők

### A &kmenuedit; eddigi változatai

- 0.0.1 - a mostani változat

## A &kmenuedit; kezelése

A bal oldali részen látható a Főmenü struktúrája. Ha rákattint egy menüelemre a bal oldalon, akkor a jobb oldalon megjelennek annak tulajdonságai.

A jobb oldalon az információ két külön lapon jelenik meg: az Általános és a Speciális lapon.

### Általános jellemzők

Név

- Ez a név fog látszani a Főmenüben. Természetesen nem kell megegyeznie a programfájl nevével. Ha a programfájl neve `mc`, akkor a név lehet például "Midnight Commander".

Megjegyzés

- A program funkciójának rövid leírása kerülhet ide, akár üresen is hagyható.

Parancs

- Itt kell megadni a programfájl nevét. Ellenőrizze, hogy van-e jogosultsága a program futtatásához.

Típus

- A program típusát lehet röviden leírni, hasonlóan a Megjegyzés mezőhöz. Nem kötelező kitölteni.

Munkakönyvtár

- Itt lehet megadni a program munkakönyvtárát. Induláskor a program számára ez lesz az aktuális könyvtár. Természetesen nem kell megegyeznie a programfájl könyvtárával.

Ikonlista

- Az ikonra kattintva megjelenik a programhoz rendelhető ikonok listája. Válasszon egyet közülük.

Parancsértelmezőben indítás

- Jelölje be ezt az opciót, ha a programot parancsértelmezőben szeretné futtatni. Általában karakteres módú alkalmazásoknál kell bejelölni.

A parancsértelmező paraméterei

- A parancsértelmező parancssori paramétereit itt lehet megadni.

Futtatás más nevében

- Ha nem a saját, hanem egy más felhasználó nevében szeretné indítani a programot, jelölje be ezt az opciót, és írja be a felhasználónevet a Felhasználónév mezőbe.

### Speciális jellemzők

Az itt megadott billentyűkombinációval is el lehet indítani a programot.

1. Kattintson a Módosítás gombra.

2. Válassza az Egyéni billentyű lehetőséget.

3. A Shift, Ctrl és Alt opciókat a kívánt parancsnak megfelelően kell bejelölni.

4. Kattintson az Alt választónégyzettől jobbra látható üres gombra és nyomja meg a programhoz rendelni kívánt billentyűt.

5. Kattintson az OK gombra.

## A menük

Fájl Új elem

- Létrehoz egy új menüpontot.

Fájl Új almenü

- Létrehoz egy új almenüágat.

Ctrl Q Fájl Kilépés

- Bezárja a programot.

Ctrl X Szerkesztés Kivágás

- Az aktuális menüelemet a vágólapra mozgatja. Egy menüelem átmozgatásakor először helyezze azt a vágólapra ezzel a paranccsal, lépjen át az új helyre a bal oldali panelen, majd használja a Beillesztés parancsot az új menüelem létrehozásához.

Ctrl C Szerkesztés Másolás

- Az aktuális menüelemet a vágólapra másolja. Ezután az elem bárhová beszúrható a Beillesztés paranccsal. Egy kimásolt elemet akárhányszor be lehet illeszteni.

Ctrl V Szerkesztés Beillesztés

- Beilleszti a vágólapon található menüelemet a Főmenü aktuális helyére. Egy menüelem vágólapra helyezéséhez a Kivágás és a Másolás parancs használható.

Szerkesztés Törlés

- Törli a kijelölt menüelemet.

Segítség Tartalom

- Válassza a Segítség Tartalom menüpontot vagy kattintson a Tartalom ikonra a dokumentáció megjelenítéséhez (most Ön éppen azt olvassa).

Segítség Hibabejelentés...

- Ezzel a menüponttal lehet a programban felfedezett hibákat a legkényelmesebben bejelenteni. Megnyit egy űrlapot, melyben meg lehet adni a hiba néhány jellemzőjét, például a Súlyosságát. Kérjük, hogy a felfedezett hibákat jelentse be minél pontosabban, így Ön is hozzájárulhat a &kde; tökéletesítéséhez.

  A szerzők szívesen fogadják a program továbbfejlesztésére tett eredeti ötleteket is. A bejelentés típusának válassza a Kívánságot, és írja le a javaslatát. Örömmel fogadunk minden megvalósítható ötletet!

Segítség A Menüszerkesztő névjegye

- Ezzel a menüponttal lehet megjeleníteni a program legfontosabb adatait, például a szerzők nevét, a program verziószámát, stb.

Segítség A KDE névjegye

- Megjelenít néhány jellemző adatot a &kde; projektről.

### Kifejezésgyűjtemény

Parancsértelmező (terminálemulátor)

A Unix parancsértelmező grafikus környezetben működni képes változata, más néven "parancssoros ablak". Használatához legalább nagy vonalakban ismerni kell a kiadható parancsok szintaktikáját.

Kisalkalmazás

Olyan, kis memória- és képernyőterület-igényű program, mely ennek ellenére hasznos információkat tud nyújtani, vagy gyors hozzáférést biztosít valamilyen erőforráshoz. Ilyen például az Óra kisalkalmazás, mely mindig az aktuális időt és dátumot mutatja, (sőt még egy naptár is előhívható belőle), vagy a Rendszerfigyelő, mely folyamatosan mutatja a gép erőforrásainak kihasználtságát.

Hagyományos (X11-alapú) alkalmazás

Olyan X-alapú program, mely nem támogatja a &kde; kibővített szolgáltatásait. Ezek a programok általában kifogástalanul futtathatók a &kde;-ben, de nem kapnak automatikusan értesítést a &kde;-ből való kijelentkezés előtt. Ezért ne felejtse el kijelentkezés előtt elmenteni az ilyen programok által megnyitott dokumentumokat.

Az ilyen programok egy része nem támogatja a vágólapon keresztüli adatcserét a &kde;-alapú alkalmazásokkal. Ilyen például a Netscape 4.x-es böngészőprogram is.

Egyes GNOME-alkalmazások bizonyos mértékig képesek együttműködni a &kde; alá írt programokkal.

.
Karakteres módú alkalmazás

Karakteres módú, a hagyományos Unix-környezetben futó alkalmazás. Ezek a programok is futtathatók a KDE-ben egy parancsértelmező segítségével, például a Konsole-ban. A programok nem kapnak automatikusan értesítést a &kde;-ből történő kilépéskor, ezért kijelentkezés előtt ne felejtse el bezárni az ilyen programok által megnyitott dokumentumokat.

A karakteres módú alkalmazások közös vágólapot használhatnak a &kde;-alkalmazásokkal. Ha kijelöl az egérrel egy szövegrészt a parancsértelmezőben, és átvált valamelyik &kde;-alkalmazásra, akkor a Ctrl V megnyomásával beilleszthető a szöveg. Ha a &kde;-alkalmazásból szeretne szöveget átvinni a karakteres módúba, akkor először jelölje ki a szöveget az egérrel, nyomja meg a Ctrl C-t, váltson át a másik programra és kattintson a kívánt helyen a középső egérgombbal.

Ha az egérnek nincs középső gombja, kattintson egyszerre a bal és a jobb gombbal. Ez csak akkor működik, ha engedélyezte a "középső egérgomb emulációját" az operációs rendszerben.

.

## Köszönetnyilvánítások és a licencegyezmény

&kmenuedit;

Program copyright: a KDE fejlesztőcsapat, 2000.

Hozzájárultak még:

- Matthias Ettrich (ettrich@kde.org)

- Daniel M. Duley (mosfet@kde.org)

- Matthias Elter (elter@kde.org)

- Preston Brown (pbrown@kde.org)

Documentation copyright: Milos Prudek, 2000.

&underFDL; &underGPL;

## Telepítés

### A &kmenuedit; megszerzése

A &kmenuedit; a &kde; projekt (http://www.kde.org) része, a kdebase csomagban található, mely letölthető innen: ftp://ftp.kde.org/pub/kde/, a &kde; projekt központi FTP-kiszolgálójáról.

### Lefordítás és telepítés

A program lefordításához és telepítéséhez az alábbi parancsokat kell kiadni a kdebase forráscsomag alapkönyvtárában:

    % ./configure
    % make
    % make install

A &kmenuedit; fordítási szkriptjei az autoconf és az automake segítségével készültek, kézi beállítást nem igényelnek. A felmerült problémák leírását küldje el a &kde; levelezőlistákra.

&documentation.index;