# A KColorEdit kézikönyve

## Bevezetés

A KColorEdit egy színpalettafájl-szerkesztő program. Használható színpaletták szerkesztésére, színek kiválasztásához és elnevezéséhez.

## Fájlműveletek

### A palettafájlokról

A KDE-vel telepített palettafájlok lehetnek globálisak vagy egyéniek. Az utóbbi esetben a fájlok a saját könyvtárban, a KDE konfigurációs könyvtárában találhatók, és általában 'Egyéni színek' és 'A legutóbbi színek' néven szerepelnek.

A KColorEditben nem csak ezek a fájlok, hanem tetszőleges más palettafájlok is szerkeszthetők.

### Fájl megnyitása

A fájlmegnyitási ablakban választani lehet a telepített paletták és a fájlrendszerben található palettafájlok között.

## Kiadás

### Kurzor

A kurzor vonalként jelenik meg a palettanézetben. Mozgatásához egy színen kívüli üres területre kell kattintani.

A kurzor funkciói:

- Mindig az utána álló színre mutat. A szín leírása (ha van), a palettanézet alján található. Ott lehet megváltoztatni a szín nevét is.

- A kurzor kijelöléshez is használható. Egy szín melletti üres területre kattintva a színhez lehet mozgatni a kurzort, utána az egérrel a kívánt helyre kell állni, a bal gombot lenyomva tartva.

- Ha 'A kurzor után' opció a 'Szín hozzáadása' gomb mellett be van jelölve, akkor a színválasztó ablakban megadott szín a kurzor után kerül. A színt beszúrja, vagy egy másik szín felülírásával helyezi el a program, attól függően, hogy a 'Felülírás' mód be van-e kapcsolva. A 'Felülírás' opció 'A kurzor után' opció mellett található.

### Kijelölés

Ha sikerült a kijelölés az előbb leírt eljárás segítségével, akkor már használhatók a másolás, kivágás, beillesztés parancsok.

### Vágólapformátum

A KColorEdit a következő adatformátumot használja a vágólapon: a három színkomponens értéke (vörös, zöld, kék) vesszővel elválasztva, utána opcionálisan a szín neve, majd egy sor vége karakter, ha több szín van felsorolva. Ezért ha egy másik programból három, vesszővel elválasztott számot kimásolt a vágólapra, akkor az színként beilleszthető a KColorEditbe.

## Színválasztás az RGB színtérben

Az RGB színtérben az alábbi módon lehet kiválasztani egy színt:

- A HSV vagy RGB komponensek szerkesztésével.

- A színspektrum-ablakban a kívánt színre kattintva. A bal oldalon két HSV komponens választható ki, a jobb oldalon pedig a harmadik. A harmadik komponens kiválasztásához kattintson a 'H', 'S' vagy 'V' gombra. A jobb oldalon azok a színek látszanak, amelyek a másik két paraméter rögzített értéke mellett lehetségesek. A bal oldalon a harmadik komponens rögzített értéke mellett lehetséges színek választhatók, vagy, ha a 'Változó' opció be van jelölve, az érték megegyezik a jobb oldali komponens értékével. 'Helyettesítés' módban, a paneleken kijelölt szín azonnal felülbírálja a végeredményként kapott színt, 'Változtatás' módban pedig a kapott szín minden kattintás ill. a bal gomb lenyomása közben való mozgatás után frissül. Ezért ebben az utóbbi módban a színspektrumablakban kiválasztott szín eltérhet attól, ami a végeredmény ablakban látszik. A színek szinkronizálásához a 'Szinkronizálás' gomb használható.

## Húzd és ejtsd

A palettaszínek és a színválasztó ablakban kijelölt szín a húzd-és-ejtsd módszerrel is mozgatható.