# A &kdebugdialog; kézikönyve

## Mire használható a KDebugDialog?

Ez egy olyan segédprogram, amellyel az alkalmazások futás közbeni diagnosztikai üzeneteit lehet beállítani.

Ha argumentumok nélkül indítja a programot, akkor ki-be kapcsolható "kategóriák" listája jelenik meg. A kdDebug(kategória) hívások hatására csak azok az üzenetek jelennek meg a kimeneti ablakban, amelyek az engedélyezett kategóriába esnek.

A kdWarning, kdError és kdFatal kategóriájú üzenetek mindig megjelennek, ezek kiírását itt nem lehet letiltani.

Ha a programot a "kdebugdialog --fullmode" paranccsal indítja, akkor az üzenetek súlyossági fokától függően megadható, hogy egy kategória üzenetei hogyan jelenjenek meg.

Ebben a módban a következő beállítási lehetőségek állnak rendelkezésre:

- Kimenet: ebben a kombinált listában lehet kiválasztani, hogy az üzenetek hol jelenjenek meg. A választási lehetőségek: "fájl", "üzenetablak", "parancsértelmező" (azaz: stderr) és "rendszernapló (syslog)". A végzetes hibákat csak akkor irányítsa a rendszernaplóba, ha Ön a rendszergazda. Az alapértelmezés: "üzenetablak".

- Fájlnév: ennek csak akkor van jelentősége, ha a "fájl" kimenetet választotta, ilyenkor itt lehet megadni a kimeneti fájl nevét (relatív az aktuális könyvtárhoz). Az alapértelmezés: kdebug.dbg.

- Üzenetkategória: az üzenetek csoportjai. Az itt fel nem sorolt üzenetek egyáltalán nem jelennek meg (kivéve ha az alapértelmezett üres sort hagyja meg: ebben az esetben az összes üzenet megjelenik). Több kategória is megadható egymástól vesszővel elválasztva, sőt tartományok is felsorolhatók eleje-vége formátumban. Tehát pl. a következő szöveg elfogadható: 117,214-289,356-359,221. NE használjon elválasztókaraktereket.

Az ablak alján található a "Kilépés végzetes hiba esetén" opció. Ha bejelöli ezt, és egy "KDEBUG_FATAL" szintű üzenet érkezik, akkor az üzenet megjelenítése után a program egy SIGABRT szignál küldésével azonnal kilép.

Amikor az OK gomb megnyomásával bezárja az ablakot, a módosítások azonnal érvényre jutnak és bekerülnek a kdebugrc fájlba. A Mégsem gomb megnyomásakor a módosításokat eldobja a program (az eredeti értékek lesznek érvényesek).

A kdebugdialog eredeti változatát Kalle Dalheimer készítette

&documentation.index;