# A &kpager; kézikönyve

## Bevezetés

A &kpager; egyszerre meg tudja jeleníteni az összes munkaasztal kicsinyített képét. Segítségével könnyen megtalálható, átméretezhető vagy bezárható bármelyik ablak. Az ablakok átmozgathatók egyik munkaasztalról a másikra.

## A &kpager; használata

Itt látható a program működés közben Képernyőfelvétel

### A program egyéb jellemzői

A &kpager; megjeleníti az összes munkaasztalt az éppen futó alkalmazásokkal együtt. Bármelyik alkalmazás kiválasztható, az ablakok könnyen átmozgathatók az asztalok között.

## A parancsok listája

### A program főablaka

#### Az egér használata

Egy alkalmazás aktiválásához rá kell kattintani a bal egérgombbal az alkalmazás ablakának kicsinyített képére.

A középső egérgombot lenyomva tartva lehet egy alkalmazás ablakát (a programon belül) máshová, akár egy másik virtuális munkaasztalra is, átmozgatni.

Ha a jobb egérgombbal kattint bárhol a program ablakán belül, megjelenik az ún. felbukkanó menü.

#### A felbukkanó menü

A felbukkanó menü tartalma attól függ, hogy hol kattintott a jobb egérgombbal. Ha a program üres hátterén, akkor csak két menüpont található benne: A Lapozó beállítása és a Kilépés. Ha egy ablakra történt a kattintás, akkor a menüpontok: az alkalmazás neve és ikonja, Minimalizálás, Maximalizálás, Erre az asztalra: és Bezárás. Az alábbiakban felsoroljuk az egyes menüpontok jelentését.

Maximalizálás

- Maximálisra állítja az alkalmazásablak méretét. Ez a menüpont csak akkor látható, ha a jobb kattintás egy alkalmazásablakra történt.

Minimalizálás

- Ikonizálja az alkalmazásablakot. Ez a menüpont csak akkor látható, ha a jobb kattintás egy alkalmazásablakra történt.

Erre az asztalra

- Az alkalmazásablakot a megadott asztalra helyezi. Ez a menüpont csak akkor látható, ha a jobb kattintás egy alkalmazásablakra történt.

Bezárás

- Bezárja az alkalmazást. Ez a menüpont csak akkor látható, ha a jobb kattintás egy alkalmazásablakra történt.

A Lapozó beállítása

- Megnyitja a beállítások párbeszédablakát.

Kilépés

- Bezárja a &kpager;-t.

### A beállítások párbeszédablaka

Itt látható egy képernyőfelvétel a beállítóablakról Képernyőfelvétel

A beállítóablakban 5 választónégyzet és két csoportnyi választógomb található.

Az ablakhúzás engedélyezése

- Ha ez be van jelölve, akkor a középső egérgombbal el lehet húzni az ablakokat a programon belül, akár egy másik virtuális munkaasztalra is.

A név mutatása

- Ha ez be van jelölve, akkor a munkaasztalok nevei megjelennek a program főablakában.

A szám mutatása

- Ha ez be van jelölve, akkor a munkaasztalok számai megjelennek a program főablakában. Ha ezzel együtt A név mutatása opció is be van jelölve, akkor a név előtt fog látszani a sorszám, pl. 1. asztal.

A háttér mutatása

- Ha ez be van jelölve, akkor a munkaasztalokon beállított tapéták is megjelennek az asztalok kicsinyített képén.

Az ablakok mutatása

- Ha ez be van jelölve, akkor az alkalmazások ablakai látszani fognak az asztalok kicsinyített képein, máskülönben ezek csak az asztalok közötti váltásra lesznek használhatók.

Ablaktípus

- Ez a választógombcsoport határozza meg az alkalmazásablakok megjelenítési módját. Egyszerű: az ablakok üresen fognak megjelenni, a tényleges mérettel arányos módon. Ikon: az alkalmazás ikonja jelenik meg az ablakon belül. Pixmap: az alkalmazásablak aktuális tartalma jelenik meg, természetesen közelítőleg. Ez utóbbi csak gyors gép esetén javasolt.

Elrendezés

- Ez a választógombcsoport a programablak elrendezését befolyásolja. Klasszikus: az ablakok egy 2xn-es táblázatban jelennek meg, hasonlóan más lapozóprogramokhoz. Vízszintes: az asztalok képei vízszintesen, egymás mellett jelenik meg. Függőleges: az asztalok képei függőlegesen, egymás alatt jelennek meg, egy oldalsávhoz hasonlóan.

## Kérdések és válaszok

Miért van szükségem a &kpager;-re?

A &kpager; egy alternatív lehetőség a panelba ágyazható lapozó kisalkalmazással szemben. Azzal ellentétben átméretezhető, és képes az asztalok kicsinyített képein az ablakok ikonnal vagy pixmappel való megjelenítésére, az ablakok asztalok közötti mozgatására, ráadásul nincs a panelhez kötve.

Hogyan tudom megváltoztatni a program beállításait?

A jobb egérgombbal kell egyet kattintani a program ablakán belül. A Lapozó beállítása menüpontot választva a felbukkanó menüből megjelenik a beállítások párbeszédablaka.

Az ablakok alapértelmezés szerint átlátszóak, hogyan tudom ezt megváltoztatni?

Ezt a beállítást egyelőre csak a beállítóablakon kívül lehet megváltoztatni a következő módon:

Nyissa meg a `$KDEHOME/share/config/kpagerrc` nevű fájlt bármilyen szövegszerkesztővel, pl. a &kedit;tel vagy a vi-jal. Ha nincs jogosultsága a fájl írásához, akkor lépjen be rendszergazdaként vagy kérje meg a rendszergazda segítségét. A fájlban egy új kulcsot kell létrehozni `windowTransparentMode` néven. A kulcs lehetséges értékei:

- 0 - Egyáltalán nincsenek átlátszó ablakok.
- 1 - Csak a maximalizált ablakok átlátszóak.
- 2 - Az összes ablak átlátszó (ez az alapértelmezés).

## Köszönetnyilvánítások és a licencegyezmény

&kpager;

Program copyright: Antonio Larrosa (larrosa@kde.org), 2000.

Documentation copyright: Dirk Doerflinger (ddoerflinger@web.de), 2000.

&underFDL; &underGPL;

## Telepítés

### A program megszerzése

A &kpager; a &kde; projekt (http://www.kde.org) része, megtalálható a kdebase csomagban itt: ftp://ftp.kde.org/pub/kde/, a KDE projekt központi FTP-kiszolgálóján. A program honlapjának címe: http://www.arrakis.es/~rlarrosa/kpager.html.

### Követelmények

A &kpager; a kdebase csomag része, azon kívül csak a &kde; programkönyvtárakra van szükség.

### Lefordítás és telepítés

A program lefordításához és telepítéséhez az alábbi parancsokat kell kiadni a forráscsomag alapkönyvtárában:

    % ./configure
    % make
    % make install

A telepítésről részletes leírás található a kdebase csomag alapkönyvtárában található `INSTALL` fájlban.

A &kpager; a kdebase csomag része, annak telepítése remélhetően nem okoz gondot. A felmerülő problémák leírását küldje el a &kde; levelezőlistákra.

Ha a telepítés RPM csomagból szeretné telepíteni, előbb nézze át az rpm man oldalát vagy a disztribúció dokumentációját.

&documentation.index;