# A &klipper; kézikönyve

## Bevezetés

A &klipper; a &kde; vágólapkezelő segédprogramja. Figyeli és naplózza a vágólapon végrehajtott műveleteket, és lehetővé teszi műveletek végrehajtását a vágólap tartalmán. A felmerülő problémáit, kéréseit küldje el bátran nekem, Carsten Pfeiffernek (pfeiffer@kde.org).

## A &klipper; használata

### Az alapvető tudnivalók

A vágólap naplójának megjelenítéséhez kattintson rá a program ikonjára vagy nyomja meg a Ctrl Alt V -t. A vágólapon korábban található adatok nevei a megjelenő menü tetején látszanak. Ha valamelyiket kiválasztja, akkor az rákerül a vágólapra, ahonnan bármelyik &kde; vagy X alkalmazásba beilleszthető a szokott módon.

### Műveletek

A program segítségével műveleteket lehet végezni a vágólap tartalmával, attól függően, hogy az illeszkedik-e egy reguláris kifejezéshez. Például a http://-vel kezdődő adatokat át lehet adni a &Netscape;-nek vagy a &konqueror;nak mint megnyitandó &URL;-t.

Ennek a lehetőségnek a kipróbálásához másoljon ki egy &URL;-t vagy egy fájlnevet a vágólapra. Ha a programnak megadott valamelyik reguláris kifejezés illeszkedik hozzá, akkor megjelenik egy menü a választható lehetőségekkel (pl.: Az &URL; megnyitása a &konqueror;ral, Az &URL; megnyitása a &Netscape;-pel). Az egér vagy a billentyűzet segítségével válassza ki a kívánt opciót, és a &klipper; máris elindítja a megfelelő programot, megnyitva a vágólapra helyezett internet-címet.

Ha nem akar műveletet végezni a vágólap tartalmán, válassza a Mégsem menüpontot a felbukkanó menüből. Ha nem nyúl a menühöz, az rövid idő múlva magától eltűnik. A várakozási idő hossza megváltoztatható a Beállítások párbeszédablakban, A műveletmenük láthatósági ideje mezőben, az Általános lapon.

A műveletvégzést teljesen le lehet tiltani, ha rákattint A műveletek engedélyezve menüpontra vagy megnyomja először a &Ctrl;&Alt;V-t majd a &Ctrl;&Alt;X-et.

A művelet végrehajtása előtt át lehet szerkeszteni a valamelyik reguláris kifejezésnek eleget tett vágólaptartalmat. Válassza A tartalom szerkesztése menüpontot: a megjelenő párbeszédablakban tetszés szerint megváltoztatható a vágólap tartalma, majd az OK gomb lenyomása után kiválasztható a kívánt művelet.

Ha megnyomja a &Ctrl;&Alt;R billentyűkombinációt, megjelenik a felbukkanó menü, és végrehajtható a kívánt művelet a vágólap aktuális tartalmán.

## A &klipper; beállításai

### A beállítóablak

A beállítások megtekintéséhez és megváltoztatásához hívja elő a program felbukkanó menüjét, és válassza a Tulajdonságok menüpontot. A beállítóablak három lapból áll.

#### Általános

A felbukkanó menü az egérmutatónál jelenjen meg

- Ennek hatására a &klipper; felbukkanó menüje az egérmutatónál fog mindig megjelenni (a &kde; panel helyett). Ha többet használja az egeret, mint a billentyűzetet, jelölje be.

Műveletek engedélyezése naplóbeli elemeken

- Ha ez be van jelölve, akkor egy naplóbeli elem kiválasztásakor a program megjeleníti az ahhoz tartozó felbukkanó menüt.

A vágólap tartalmának mentése kilépéskor

- Ha ez be van jelölve, akkor egy naplóbeli elem kiválasztásakor a program leellenőrzi, hogy milyen műveletek hajthatók végre az elemen, majd megjeleníti a műveletek listáját. Ha nincs bejelölve, akkor a naplóbeli elemeken közvetlenül nem lehet műveletet végrehajtani.

A műveletmenük láthatósági ideje

- Ennyi másodperc múlva tűnik el a felbukkanó menü, ha nem választja ki egyik menüpontját sem.

A vágólapnapló mérete

- Ennyi bejegyzés kerülhet legfeljebb a naplóba.

#### Műveletbeállítások

Kifejezések/műveletek szerkesztése

- A Műveletek lapon kattintson a kívánt reguláris kifejezésre vagy műveletre. A mező tartalma ekkor szerkeszthetővé válik, írja be a szükséges szöveget. A szerkesztés befejeztével nyomja meg az Enter billentyűt.

Kifejezések/műveletek hozzáadása

- Kattintson a Művelet hozzáadása gombra egy új reguláris kifejezés felvételéhez. A &klipper; a &Qt; `QRegExp` osztályát használja, mely kezeli többek között a grep és az egrep által felismert kifejezéstípusokat.

  Ha pontos információt szeretne kapni arról, hogy a `QRegExp` hogyan kezeli a reguláris kifejezéseket, olvassa el ezt: http://doc.trolltech.com/qregexp.html#details. Figyelem! A &klipper; nem támogatja az oldalon megemlített keresőkarakteres (wildcard) módot.

  Kezdje el szerkeszteni a reguláris kifejezést. Parancs hozzáadásához kattintson a jobb egérgombbal, válassza a Parancs hozzáadása menüpontot, és módosítsa a fastruktúrában megjelenő szöveget.

  A szövegben megadott %s szimbólum helyére a vágólap tartalma fog kerülni, tehát ha a parancs definíciója a következő: ``kedit` %s` és a vágólap tartalma: `/home/valaki/szövegfájl.txt`, akkor a ``kedit` `/home/valaki/szövegfájl.txt`` parancs lesz végrehajtva. Ha azt szeretné, hogy a %s megmaradjon a parancsban, tegyen elé backslasht: `\%s`.

Speciális...

- Előhívja a A műveletek letiltása a megadott WM_CLASS értékű ablakoknál párbeszédablakot.

  Néhány program, például a &konqueror;, belső vágólapműveleteket is végezhet. Ha el szeretné kerülni, hogy ilyenkor aktiválódjon a &klipper; menüje, hajtsa végre a következőket:

  1. Indítsa el az alkalmazást

  2. Egy parancsértelmezőben adja ki az ``xprop` | `grep` `WM_CLASS`` parancsot és kattintson rá a kívánt alkalmazásra.

  3. Az egyenlőségjel utáni első sztringet kell megadni

  A kívánt WM_CLASS hozzáadása után az alkalmazás nem fog &klipper; eseményeket kiváltani.

#### Billentyűparancsok

Ezen a lapon lehet megváltoztatni a &klipper; különféle műveleteit elindító billentyűparancsokat. Alapvetően három lehetőség közül lehet választani:

Nincs

- A művelethez nem fog tartozni billentyűkombináció.

Az alapértelmezett billentyű

- Az alapértelmezett billentyűkombinációval lehet végrehajtani a műveletet. Ebben a dokumentumban ezeket tüntettük fel.

Egyéni billentyű

- A művelethez hozzárendelhető bármelyik, még nem foglalt billentyűkombináció.

  Egyéni billentyűkombináció megadásához először kattintson az ablak jobb alsó sarkában látható billentyűképre, majd nyomja le a szükséges billentyűket (ugyanúgy kell eljárni, mint bármelyik más &kde; alkalmazásban).

## Köszönetnyilvánítások és a licencegyezmény

Klipper

Program copyright: Andrew Stanley-Jones (asj@cban.com), 1998.

Program copyright: Carsten Pfeiffer (pfeiffer@kde.org), 1998-2000.

A jelenlegi karbantartó: Carsten Pfeiffer

Documentation copyright: Philip Rodrigues (phil.rod@ntlworld.com), 2000.

&underFDL; &underGPL;

## Telepítés

### A &klipper; megszerzése

A &klipper; a &kde; projekt (http://www.kde.org) része, a kdebase csomagban található, mely letölthető innen: ftp://ftp.kde.org/pub/kde/, a KDE projekt központi FTP-kiszolgálójáról.

### Követelmények

A &klipper; használatához a &kde; legalább 2.0-s változata szükséges.

Az összes szükséges programkönyvtár megtalálható a KDE központi FTP-kiszolgálóján.

### Lefordítás és telepítés

A &klipper; lefordítása és telepítése a kdebase csomag többi részével együtt történik, a következő indításnál megjelenik a &kde; panelen.

&klipper;-ikon Képernyőfelvétel

Ennek letiltásához ki kell törölni a `$KDEDIR/share/autostart/klipper.desktop` fájlt vagy át kell alakítani a `$HOME/share/autostart/klipper.desktop` fájl tartalmát a következő módon:

    [Desktop Entry]
    Hidden=true

Ez utóbbi megoldás esetén nem kell megváltoztatni a globális beállításokat, az Ön belépésekor nem fog elindulni a program, de a többieket ez nem érinti.
&documentation.index;