# A KBattleship kézikönyve

## Bevezetés

### A játék jellemzői

- Hálózati játék

- Gépi játékos

- Hanghatások

- Csevegés játék közben

- Statisztika

- Dicsőségtábla

A &kbattleship; hálózati adatkezelése &XML;-alapú protokollt használ, ezért bármelyik platformon, bármelyik nyelven írható hozzá kliens. Ha esetleg kedve támadt átültetni a programot valamelyik még nem támogatott platformra, kérem írjon nekünk, örömmel fogadunk minden jelentkezőt.

## A program kezelése

A &kbattleship;-et ketten is játszhatják a hálózaton keresztül. Az egyik játékos elindítja a játékot a Játék A kiszolgáló elindítása menüponttal, vagy az F3 megnyomásával.

Megjelenik egy párbeszédablak, ahol meg kell adni a becenevet és a port számát. A program felajánlja az aktuális bejelentkezési nevet, de bármit meg lehet adni. A port értékét ritkán kell csak megváltoztatni. Ha nem sikerült csatlakozni, próbálkozzon meg egy 1024 fölötti értékkel. A port megváltoztatásáról értesíteni kell a másik játékost, mert azonos értéket kell megadni mind a két oldalon.

A másik játékos válassza a Játék Cstalakozás egy kiszolgálóhoz menüpontot vagy nyomja meg az F2-t. Meg kell adni a becenevet, mely alapértelmezetten a bejelentkezési név.

Fontos, hogy helyesen töltse ki a Kiszolgáló mezőt. Ide kell beírni a kiszolgáló gép nevét (a játékot kezdeményező játékos gépének nevét).

Lehet egyedül is játszani a számítógép ellen. Válassza az Egy játékos menüpontot a Játék menüből, vagy nyomja meg az F4-et.

Most már kezdődhet a játék! Kövesse az állaposorban megjelenő utasításokat! A főképernyőn két rácsozott mező jelenik meg, ez lesz a tengeri csata színhelye. A bal oldali részen látható a saját játékmező. Itt kell elhelyezni a saját flottát és itt lehet követni az ellenséges támadást. A jobb oldali részen belül rejtőzködik az ellenséges flotta. Ha Ön következik, akkor kattintson rá az ellenséges terület valamelyik szektorára, ahol úgy gondolja, hogy ellenséges hajó található.

Először el kell helyezni a hajókat, a játékot kezdeményező fél jön először, utána a másik játékos.

A hajók elhelyezése igazán könnyű: kattintson rá arra az üres mezőre, ahová a hajót le szeretné tenni. Az első, leghosszabb hajó négy egység hosszú, a többi 3, 2, 1 egységnyi. Arra a kockára kell kattintani, amelyben a hajó kezdő végpontja lesz. Ha a bal egérgombbal kattint, akkor a hajó vízszintes lesz, Shift bal kattintásra pedig függőleges. A Shift hatására a hajó helyzete megváltozik az előképen.

Kezdődhet a lövöldözés! :) Az állapotsorban mindig látszik, hogy éppen ki következik.

Az győz, aki hamarabb pusztítja el a másik összes hajóját.

## A menük

### A Játék menü

F2 Játék Csatlakozás a kiszolgálóhoz

- Csatlakozás egy másik felhasználó által kezdeményezett játékhoz.

F3 Játék A kiszolgáló elindítása

- A kiszolgáló elindítása (hogy a másik játékos csatlakozhasson).

F4 Játék Egy játékos

- Új játék kezdése a számítógép ellen.

F10 Játék Dicsőségtábla

- Megjeleníti a dicsőségtáblát (a legjobb eredményeket).

&Ctrl;Q Játék Kilépés

- Kilépés a programból.

### A Beállítások menü

Beállítások Az állapotsor megjelenítése

- Ki- és bekapcsolja az állapotsor megjelenítését. Alapértelmezés szerint be van kapcsolva.

Beállítások A rács megjelenítése

- Ki- és bekapcsolja a játéktér rácsozatának megjelenítését. Alapértelmezés szerint ki van kapcsolva.

### A Segítség menü

F1 Segítség Tartalom

- Elindítja a &kde; Segítség rendszert és rááll ennek a dokumentumnak az első oldalára.

Shift F1 Segítség Mi ez?

- Ennek hatására az egérmutató alakja egy nyíl és egy kérdőjel kombinációja lesz. Ha most rákattint valamire a program ablakán belül, akkor megjelenik egy kis ablakban az objektum funkciójának rövid leírása (ha tartozik az objektumhoz ilyen).

Segítség Hibabejelentés

- A megjelenő ablakban lehet összeállítani egy hibabejelentést, amely aztán eljut a program karbantartóihoz. A program automatikusan beilleszti a jelentésbe az operációs rendszer és a &kde; legfontosabb jellemzőit.

Segítség A KBattleship névjegye

- Megjeleníti a program verziószámát és a szerzők nevét.

Segítség A KDE névjegye

- Megjeleníti a &kde; verziószámát és még néhány más jellemzőjét.

## Kérdések, válaszok, tippek

## Gyakran feltett kérdések

A következő hibaüzenetet kapom: Nem sikerült csatlakozni az aRts hangszolgáltatáshoz. A hang ki lesz kapcsolva.

A &kbattleship; az &arts;-en keresztül generálja a hanghatásokat. Az &arts;-t a KDE vezérlőközpontban lehet bekapcsolni, a Hang aRts hangszolgáltatás modulban.

Olyan kérdésem van, amely jó volna, ha bekerülne a FAQ-ba. Kinek küldjem el?

Vegye fel a kapcsolatot a szerzőkkel, ők fel tudják venni a kérdést.

## Köszönetnyilvánítások és a licencegyezmény

&kbattleship; Copyright 2000, 2001.

## Szerzők

- Nikolas Zimmermann (wildfox@kde.org)

- Daniel Molkentin (molkentin@kde.org)

- Kevin Krammer (kevin.krammer@gmx.at)

## Hozzájárultak még

- Benjamin Adler (benadler@bigfoot.de)

- Nils Trzebin (nils.trzebin@stud.uni-hannover.de)

- Elmar Hoefner (elmar.hoefner@uibk.ac.at)

Magyar fordítás: Szántó Tamás tszanto@mol.hu

&underFDL;

## Telepítés

### Követelmények

A &kbattleship; mostani verziójához a &kde; 2.2 (vagy annál újabb) és a &Qt; 2.2.3 (vagy annál újabb) verziója szükséges.