# A &kreversi; kézikönyve

## Bevezetés

### Mi a &kreversi;?

A &kreversi; egy, a számítógép ellen játszható stratégiai játék. A játéktér 8 x 8-as elrendezésben összesen 64 mezőből áll. A játékban színes korongokkal kell játszani - a korong egyik oldala piros, a másik kék színű. Ha az ellenfél elfogja az egyik korongot, akkor megfordítja azt, hogy az ő színével jelenjen meg. A játék akkor ér véget, ha az egyik játékos az összes korongot a saját színére tudta alakítani vagy nem lehet több lépést tenni.

### A játék célja

A játék célja lényegében a táblán található mezők nagy részének elfoglalása.

## A játék menete

### Az alapszabályok

Lépés elvégzéséhez először közre kell fogni az ellenfél korongjait, majd azok színét át kell váltani a saját színre. A lépés végrehajtásához az egérmutatót a kívánt mező fölé kell vinni, majd rá kell kattintani a bal egérgombbal.

A "közrefogás" azt jelenti, hogy egy, az ellenfél korongjaiból álló sor két végén saját színű korongok állnak. A sor egy vagy több korongból állhat.

A játék kezdetén mindkét fél egy-egy koronggal rendelkezik a tábla közepén az alábbi minta szerint:

A kezdési felállás A kezdési felállás

A tábla elrendezése

Menüsor

- A menüsor négy lenyitható menüt tartalmaz: a Fájl, a Játék, a Beállítások és a Segítség menüt. A bal gombbal kattintva vagy az Alt az aláhúzott betű kombinációt megnyomva megjelenik a menü.

Az Eszközök menü

- Lehetővé teszi a leggyakrabban szükséges műveletek egyetlen kattintással való elvégzését. Az ikonok a következők: A gondolkodás félbeszakítása, Lépés visszavonása, A tábla lekicsinyítése, A tábla felnagyítása, Tipp kérése és Segítség kérése. Vigye az egérmutatót a kívánt ikon fölé és kattintson a bal egérgombbal.

Játéktábla

- A játéktábla négyzet alakú, 8x8=64 mezőből áll.

Állapotsor

- Az állapotsorban különféle hasznos információk jelennek meg, például hogy kié a következő lépés, melyik játékos milyen színnel játszik, hány mezőt birtokol a táblán.

### Játékszabályok

A kék színnel játszó fél lép először.

Ha az egyik fél nem tud úgy lépni, hogy az ellenfél legalább egy korongját átváltoztassa, akkor kimarad a lépésből, és ismét az ellenfél jön. A lépés nem hagyható ki, ha legalább egy ilyen lépés lehetséges.

Egy korong egy lépéssel egyszerre több irányba is közrefoghat az ellenfélhez tartozó korongokat - vízszintesen, függőlegesen, átlósan. Egy sort akkor alkotnak a korongok, ha valamelyik irányban egynél több korong áll egy vonalban.

Közrefogásnál nem lehet saját színű korong a sorban a közrefogókon kívül.

Közrefogás csak egy lépés közvetlen következménye lehet. Az új korongnak a korábban letett közvetlen vonalába kell esnie..

Az összes közrefogott korongot át kell változtatni, akkor is, ha ez a közrefogó játékosnak nem előnyös.

A már letett korongokat a játék folyamán később nem lehet elmozdítani.

Ha egyik játékos sem tud lépni, akkor a játék véget ér. A program megszámolja a játékosok korongjait, és az győz, aki több saját színű koronggal rendelkezik a táblán.

A játék véget érhet az összes mező elfoglalása előtt!

### Nyerési tippek

Próbálja a bábukat az élek mellé elhelyezni. Ezeket az ellenfél nem tudja közrefogni.

Kerülje el lehetőség szerint a sarokmezőket közvetlenül közrefogó mezőket, kivéve akkor, ha meggyőzödött róla, hogy az ellenfél éppen nem tud korongot helyezni a sarokba.

Néha előnyös lehet, ha átenged néhány korongot az ellenfélnek.

Igyekezzen úgy lépni, hogy megakadályozza az ellenfél lépéseit.

Kényszerítse rá az ellenfelet, hogy a sarokmezőket körülvevő mezőkre lépjen.

## Felhasználói felület

### A Fájl menü

Ctrl N Fájl Új játék

- Elkezd egy új játékot.

Ctrl L Fájl Állás betöltése

- Betölt egy korábban elmentett állást.

Ctrl S Fájl A játék állásának mentése

- Elmenti a játék pillanatnyi állását.

Ctrl Q Fájl Kilépés

- Bezárja a programot.

### A Játék menü

Játék Tipp megjelenítése

- A program megpróbál javaslatot tenni a következő lépésre.

Esc Játék A gondolkodás félbeszakítása

- Befejezi a gépi algoritmus futását - Ön dönti el a gép következő lépését.

Játék Folytatás

- Ezzel lehet folytatni egy felfüggesztett játékot.

Ctrl U Játék Az utolsó lépés visszavonása

- Visszavonja az Ön és a számítógép utolsó lépését.

Játék A színek felcserélése

- A másik színnel folytathatja a játékot.

Játék A legjobb eredmények...

- Megnyit egy ablakot, melyben a legjobb 10 eredmény látható.

### A Beállítások menü

Ctrl 1-7 Beállítások Nehézségi szint

- Itt lehet megváltoztatni a játék nehézségi fokát 1-től 7-ig (a legkönnyebbtől a legnehezebbig).

Ctrl- Beállítások A tábla kicsinyítése

- 20 százalékkal csökkenti a játéktábla méretét.

Ctrl+ Beállítások A tábla felnagyítása

- 20 százalékkal megnöveli a játéktábla méretét.

Beállítások A tábla mérete

- Itt lehet megadni a tábla méretét.

Beállítások A háttérszín kiválasztása...

- Itt lehet megváltoztatni a háttér színét.

Beállítások A háttérkép kiválasztása

- Itt lehet kiválasztani a háttérképet.

Beállítások Szürkeárnyalatok

- A színskálát szürkeárnyalatosra változtatja.

Beállítások Animációk

- Ennek bekapcsolása esetén a lépések animálva lesznek.

Beállítások Az animáció sebessége

- Itt lehet beállítani az animációk sebességét, 1 a legnagyobb, 10 a legkisebb sebesség.

### A Segítség menü

F1 Segítség Tartalom

- Megnyitja a program dokumentációját (tehát ezt a dokumentumot).

Shift F1 Segítség Mi ez?

- Ha ennek kiválasztása után rákattint a bal egérgombbal egy elemre, akkor megjelenik egy kis ablakban az elem funkciójának rövid leírása (ha tartozik hozzá ilyen).

Segítség Hibabejelentés

- Megnyit egy hibabejelentési ablakot.

Segítség A KReversi névjegye

- Megjeleníti a program szerzőinek nevét és a verziószámot.

Segítség A KDE névjegye

- Megjeleníti a KDE néhány fontosabb jellemzőjét.

## A szerzők névsora és a licencegyezmény

Program Copyright: Mario Weilguni, 1998-2000.

A lépéseket vezérlő motort készítette: Mats Luthman

Az eredeti dokumentáció szerzője: Mario Weilguni

Szerkesztette: Robert Williams

A dokumentációt átírta és felfrissítette a KDE 2.0-hoz: Clay Pradarits (gasky@winfire.com)

Magyar fordítás: Szántó Tamás tszanto@mol.hu

&underFDL; &underGPL;

## Telepítés

A &kreversi; a KDE projekt (http://www.kde.org) része, a kdegames nevű csomagban található, mely letölthető az ftp://ftp.kde.org/pub/kde/ címről, a KDE projekt központi FTP-kiszolgálójáról.

### Fordítás és telepítés

A program lefordításához és telepítéséhez az alábbi parancsokat kell kiadni a KDE forrásprogramjainak alapkönyvtárában:

    % ./configure
    % make
    % make install

A &kreversi; fordítási szkriptjei az autoconf és az automake segítségével készültek, külön beállítást nem igényelnek. A felmerült problémákról számoljon be a KDE levelezőlistáin.

&documentation.index;