# webdav

A WebDAV a Distributed Authoring and Versioning internetes protokoll rövidítése. Lehetővé teszi megosztott dokumentumok kezelését egy HTTP-kiszolgálón, és lehetőséget biztosít több szerző együttműködésére (verziókontroll).

A protokoll szintaxisa egyszerű. Meg kell adni a dokumentumok elérési útját, hasonlóan egy HTTP címhez, de az URL-nek webdav:// -val kell kezdődnie. Például: `webdav://`www.gépnév.hu/elérési út/``. Könyvtárnév megadása esetén megjelenik az ott található fájlok és alkönyvtárak listája, melyek ugyanúgy kezelhetők, mintha a helyi fájlrendszeren lennének.

## A WebDAV szolgáltatásai

Zárolás

- A dokumentumok zárolhatók - a többi felhasználó nem módosíthatja azt a fájlt, amelyiket valaki aktívan szerkeszti. Így elkerülhető, hogy adatvesztés vagy inkonzisztencia következzen be, amikor több felhasználó egyszerre próbálja módosítani fájlt.

A forrásfájlok elérése

- A WebDAV lehetővé teszi az oldalakat előállító szkriptek szerkesztését, ezért azok közvetlenül szerkeszthetők.

Dokumentumjellemzők használata

- Mindegyik dokumentumhoz attribútumok rendelhetők, például a dokumentum címe, tartalmi információk.

Ezeknek a lehetőségeknek a kihasználásához olyan alkalmazások szükségesek, amelyek kezelni tudják a protokoll szolgáltatásait. Rövidesen várhatók erre a KDE protokollra épülő KDE alkalmazások.