# XML-validátor

## Bevezető

A modul mindig az aktuális dokumentumot ellenőrzi. A figyelmeztető- és hibaüzenetek a &kate; ablak alsó részén jelennek meg. Ha rákattint egy hibaüzenetre, akkor a fájl megfelelő sorába jut. Ha a fájl tartalmaz DOCTYPE információt, akkor a megadott DTD-vel történik majd a fájl érvényességének ellenőrzése. A DTD-nek a megfelelő könyvtárban kell lennie, tehát pl. ha a dokumentumtípus DTD/xhtml1-transitional.dtd és a fájl neve `/home/peter/test.xml`, akkor a DTD-nek itt kell lennie: `/home/peter/DTD/xhtml1-transitional.dtd`. Távoli (HTTP-s) DTD-kre ez nem vonatkozik.

Ha a fájlhoz nem tartozik DTD, akkor csak a helyessége (well-formedness) lesz ellenőrizve.

Részletes információk itt találhatók az XML-ről: a W3C XML-oldalai.

A bővítőmodul a külső `xmllint` programot hívja meg, mely a libxml2 programkönyvtár része. Ha ez nem érhető el, akkor a bővítőmodul sem fog működni.

A modul egy ideiglenes fájlt hoz létre abban a könyvtárban, ahol az ellenőrzendő fájl található, ezért ott írási jogosultság szükséges.

## Menüstruktúra

Eszközök XML-ellenőrzés

- Ezzel lehet elkezdeni az ellenőrzést.

## Köszönetnyilvánítások

XML-validátor &kate;-bővítőmodul - Copyright: Daniel Naber (daniel.naber@t-online.de), 2002.

Documentation copyright: Daniel Naber, 2002.

Magyar fordítás: Szántó Tamás tszanto@mol.hu

&underGPL;